Олимлар тушунтириб бера олмаётган Хунза кабиласининг феномени\nХунза дарёсининг водийси Хиндистон ва Покистон чегарасида жойлашиб, уни яна « ёшлик оазиси» деб хам аташади.\nТаълим ва маърифат – тинчлик ва бунёдкорликка хизмат қилади\nИстиқлол миллий ва диний қадриятларимиз тикланишига кенг йўл очди. Биринчи Президентимиз Ислом Каримов ташаббуси ва раҳнамолигида диний байрамлар тикланди, муқаддас жойлар обод этилди. Ислом оламида ном қозонган буюк аждодларимизнинг бебаҳо асарлари она тилимизга таржима қилинди.\nИнсоният ўз тарихи ва ривожланиши даврларида жуда кўп ҳал қилувчи онларни бошидан кечирган. Айни шу маънода бугунни ҳам ана шундай даврларнинг бири деб тўлиқ ишонч билан айтаоламиз. Кимдир буни “глобаллашув” деб атаса, кимдир “тараққиёт асри”нинг бошланиши деб таъкидламоқда. Ҳар икки тарафни ҳам фикри тўғри, аммо сўнгги кунларда яна бир ўта муҳим йўналиш таборо ойдинлашиб бормоқда. Эҳтимол ҳали кўпчилик кўрмаган, билмагандир, бироқ сўнгги 20-25 йил ичида илм ва фалсафа туб ўзгаришларни бошидан ўтказмоқда. ХIХ аср ўрталаридан илмий ва фалсафий дунёда ҳукмрон бўлган даҳрийлик (атеизм) шиддат ва қайтмас даражада ўзининг барча мавқеини бойитиб борди.\nШу ўринда таъкидлаш керакки, Худони инкор қилувчи даҳрийлик дунёқараш сифатида қадимги дунёда ҳам маълум бўлган эди. Шундай бўлса ҳам, XVIII асрдан бошлаб, дин душманлари бўлган моддиюнчи (материалист) файласуфлар Европа мамлакатларида даҳрийлик ғояларини тарғиб қилишлари билан мазкур мафкуранинг тарқалишининг янги тўлқини бошланди. Дени Дидро, Барон Голбах ёки Дэвид Юм каби моддиюнчи файласуфлар табиатда материядан бошқа ҳеч нарса йўқ, деган ғояни жамият онгига сингдирди ва мазкур ғоянинг фаол тарғиботчиларига айланишди.\nXIX-XX асрларга келиб, Фейербах, Маркс, Энгелс, Ницше, Дюркгейм ва Фрейд каби янги моддиюнчи файласуфлар авлоди уларнинг ишини давом эттирдилар. Улар даҳрийликни асосан илм ва фалсафанинг турли соҳаларига сингдиришди. Даҳрийлик мафкурасининг илмий асосини ташкил қилган, инглиз ҳаваскор табиатшуноси Чарлз Дарвин тарафидан илгари сурилган, ҳаётнинг Худо тарафидан яратганлигини инкор қилувчи, Ерда ҳаётни пайдо бўлиши ва унинг эволюцияси таълимотини ривожланиши ҳам бундай қарашни кенг жабҳада тарқалишига олиб келди.\nМоддиюнчи файласуфларнинг фикрича, дарвинизм улар жавоб топа олмаган ёки етарли даражада жавоб бера олмаган энг муҳим саволга “илмий”жавоб берган эмиш: “Ерда ҳаёт қандай пайдо бўлган ва инсон қаердан келган?” деган савол бу ерда муҳим аҳамият касб этган.\nДарвинизм табиатда жонсиз материяни тирилтиришга қобил ва бундан сўнг улардан турли хил миллионлаб тирик мавжудотлар яратилиши механизми бор деб таъкидлайди. Бу ғоя бемаъни бўлишига қарамай, ўз даврида уни илмий далил деб қабул қилганлар. XIX аср сўнгида даҳрийлар хатто ўз дунёқарашларини таърифлаб беришга мувоффиқ бўлдилар. Унга кўра, Ерда ҳаётнинг пайдо бўлишини тушунтириш жуда осон эмиш. Улар дунё Аллоҳ таоло тарафидан яралганлигини тўлиқ инкор қилдилар. Уларнинг эътиқодича, дунё абадий мавжуд бўлган, шунинг учун ҳам унинг аввали бўлмаган. Дунёдаги мавжуд буюк тартиб ва уйғунлик ҳам тасодиф тарзда мавжуд бўлган. Ҳамма нарса ўз-ўзидан пайдо бўлган ва бунда ҳеч қандай илоҳий маъно ва мақсад йўқ.\nМоддиюнчи файласуфларнинг ўйлашича, дарвинизм шу тарзда ҳаёт ва инсоннинг пайдо бўлиши масаласига жавоб беришга ҳаракат қилган. Бундан ташқари, тарих ва социология фанлари Маркс ва Дюркгеймларнинг даҳрийлик ғоялари асосида бошқатдан кўриб чиқилган психология асосларини эса Фрейд ифода қилиб берган. Бироқ, ХХ асрда ривожланиб бораётган илмий, ижтимоий ва сиёсий билимлар бу бемаъни ғояларни бирин кетин яксон қилиб ташлади. Илм-фандаги янги кашфиётлар, астрономия ва биологиядан бошлаб, психология, ижтимоий одоб ва социология даҳрийларнинг бундай фараз ва тахминларини ёлғон эканини исботлаб берди.\nАмерикалик таниқли ёзувчи Патрик Глинни 1997 йили нашрдан чиққан “Секуляр дунё сўнгидаги илоҳий гувоҳликлар, иймон ва ақл иттифоқи” китобида шундай ёзади: Сўнгги 10 йил ичидаги илмий тадқиқотлар уларнинг секуляр ва даҳрийча Худо моҳияти ҳақидаги фараз ва даволарининг барчасини моддиюнчиларга қарши қаратиб қўйди... Замонамизнинг мутафаккирлари илм-фан Коинотнинг механик ва тасодифан пайдо бўлиб қолганини узил-кесил равишда исботлаб беришини фараз қилган эдилар. Бироқ, уларга умуман кутмаган натижа намоён бўлди, яъни илм ҳеч қандай шубҳага ўрин қолдирмайдиган даражада коинотда инсоният ақли етмайдиган “Буюк ғоя, лойиҳа” борлигини ва дақиқ қонуниятларнинг уйғунлиги ва оламдаги мувозанат туфайли ҳаёт борлигини исботлаб берди.\nЗамонавий психологлар, иймон инсон онгининг невроз ёки дилсиёҳликнинг бир тури деб айтишар эди. Бироқ, сўнгги 25 йил ичида психология соҳасида олиб борилган тадқиқотлар, Фрейд ва унинг тарафдорлари айтмоқчи Худога бўлган иймон нафақат невроз эмаслиги, балки аксинча инсоннинг ақлий соғлом ва бахтли бўлиши учун ўта муҳим элемент эканлиги тажриба асосида исботланди. Менимча, ҳали кўп одамлар бу нарсаларнинг моҳиятига тушуниб етмадилар, лекин инкор қилиб бўлмайдиган ҳақиқат қуйидагича: Бир аср давом этиб келаётган илм ва иймон ўртасидаги баҳсда олдинги позициялар бутунлай ўзгариб кетди. Дарвин назариясидан сўнг, аксар агностик ва даҳрийлар, масалан Хаксли ёки Рассел кабилар ўз қарашларини коинот ва ҳаётнинг ҳеч қандай маъносиз, тасодифан пайдо бўлганлиги ҳақидаги тезисга суянишар эди. Ҳозир ҳам жуда кўп олим ва зиёлилар ушбу қарашни ҳали ҳам ҳимоя қилиб ётибдилар. Бу қарашга қаттиқ ёпишиб олганидан, улар кўп ҳолларда тутруқсиз ва бемаъни далил-ҳужжатлардан фойдаланишга мажбур бўлишмоқда. Бугунги кунимизнинг фундаментал билимлари Аллоҳ таолога бўлган иймоннинг ҳақ эканини аниқ далиллар билан исботлаб бермоқда...\nБу мақолада биз илмнинг турли соҳаларидаги баъзи далил-ҳужжатлар ҳақида сўз юритамиз ҳалос. Кўрамиз, “урушқоқ даҳрийлик” давридан сўнг булар инсониятга нималарни тақдим қилар экан.\nКосмология: Коинотнинг абадийлиги назариясининг барбод бўлиши\nХХасрда илмнинг космология соҳаси даҳрийлик мафкурасига биринчи зарбани берди. Моддиюнчиларнинг “дунёнинг абадий ва аввали йўқ” экани ҳақидаги асосий тезиси барбод бўлди. Ҳеч қандай шубҳага ўрин қолдирмайдиган илмий далиллар олимларнинг коинотнинг аввали бўлган, яъни бошқача сўз билан айтадиган бўлсак йўқликдан бор қилинган, деб хулоса қилишига сабаб бўлди. Ғарб дунёси қабул қилган “коинотнинг абадий ва турғун ҳолатда мавжуд бўлгани” ҳақидаги даҳрийларнинг ғоялари инсоният учун янги бир нарса эмас эди. Бу ғоя қадимги юнон моддиюнчи файласуфлари орасида ҳам бор эди.\nЧерков эътиқодлари ҳукумрон бўлган ва ўрта асрларда деярли тўлиқ унут бўлган бу ғояни янги давр файласуфларидан энг биринчи бўлиб тарғиб қилиб чиққан олмон файласуфи Эммануил Кант бўлди (фалсафий нуқтаи назарда уни моддиюнчи, деб бўлмаса ҳам). Унинг фикрича, коинот абадий мавжуд эди, унинг аввали ва охири йўқ, шундай экан бу абадий майдонда ундан бошқа нарсалар келиб чиқиши мумкин.\nXIX аср бошига келиб коинотнинг аввали бўлмаган, яъни унинг Яратувчиси бўлмаган деган эътиқод илмий ва дунёвий доираларда кенг тарқалган эди. Карл Маркс ва Фридрих Энгельс бу ғоянинг фаол тарғиботчилари бўлиб, бу ғоядан диалектик моддиюнчилик таълимотини ишлаб чиқдилар. Мазкур таълимот ниҳоят “илмий асосга” эга бўлиб, зиёлилар орасида кўп тарафдорларга эга бўла бошлади. ХХ асрга келиб бутун Европа бўйлаб тарқалди.\nВақт ўтган сайин “Коинотнинг абадий мавждулиги” ҳақидаги эътиқод даҳрийликнинг энг муҳим тезисига айланди, чунки агар коинот яралмаган бўлиб, у тасодифан пайдо бўлган бўлса, ўз навбатида бундан Худони инкор қилиш ғояси ҳам келиб чиқади. Шу ўринда моддиюнчилик ғояларининг энг ёрқин тарафдорларидан бири Георг Политцер китобидан иқтибос келтиришни ўринли бўлар эди. У ўзининг ХХ аср бошларида ёзган “Фалсафа асосларининг пайдо бўлиши” деб номланган китобида Худонинг мавжуд эмаслигини баён этган эди. “Коинот кимнингдир тарафидан яратилган эмас. Агар у яратилган бўлганида у Худо тамонидан йўқлик даврининг маълум бир вақтида яратилган бўлар эди. Коинотнинг яратилгани ҳақидаги эътиқодни қабул қиладиган бўлсак, аввало коинот йўқ бўлган қандайдир маълум бир вақт бўлганини тан олишимиз керак бўлади. Сўнг эса, йўқликдан Худо бор қилган. Бироқ, бундай эътироф илм-фан нуқтаи назаридан мақбул эмас.\nПолицер бу билан ўша вақтнинг барча моддиюнчиларнинг қарашларини ифода этди. Унинг фикрига кўра, илм-фан улар фойдасига хизмат қилмоқда эмиш ва тез орада уларнинг ишончлари қатъий далил-ҳужжатлар билан тасдиқланармиш. Бироқ илм-фан тез орада моддиюнчилар ўжарлик билан ишонгиси келмаётган, Полицер сўзи билан айтганда “агар у яралган бўлса, коинот яралмасдан олдин қандайдир давр мавжуд бўлганини, сўнг эса, Худо тарафидан яратилганини тан олишимиз керак бўлиб қолади”. Илм эса, коинотнинг аниқ бошланиши, аввали борлигини исботлаб берди. Бу далил-ҳужжат Биг Бэнг ёки буюк портлаш назарияси билан келди. Бир қатор тадқиқотлар натижаси ўлароқ буюк портлаш назарияси тақдим қилинди. 1929 йили америкалик фалакиётшунос олим Эдвин Хаббл юлдузларни кузата туриб, коинотдаги галактикалар доим бир-биридан узоқлашаётганини кашф қилади. Бу эса коинотнинг тўхтамасдан кенгайишидан дарак эди. Кенгайиб бораётган коинот ҳақидаги ҳақиқатни қабул қилиб, вақтни орқага айлантирсак қуйидаги мантиқий хулосага келишимиз мумкин бўлади: коинот битта ягона нуқтада бошланган. Фалакиётшунослар мазкур “ягона нуқта” маълум бир маънода метофизик тушунча бўлиб, у “ноль ҳажм” ва “мислсиз тортиш кучига” эга бўлгани маълум бўлади. Демак, материя ва вақт портлаш натижасида пайдо бўлган ва ўша ноль ҳажмли ягона нуқтадан бошланган. Бошқача сўз билан айтганда, коинот йўқдан бор қилинган.\nБуюк портлаш назарияси моддиюнчиларнинг маззасини қочирган ва коинотни абадий деб қарайдиган олимлар тарафидан тўхтовсиз танқид қилинган. Таниқли физик, моддиюнчи Артура Эддингтон бу ҳақда шундай ёзади: Фалсафа нуқтаи назаридан, мени борлиқдаги табиатдаги мавжуд тартибнинг тўсатдан пайдо бўлиши ҳақидаги фикр ташвишга солади.Бироқ Буюк портлаш назарияси моддиюнчиларнинг истамагани ва хавотирига қарамай янги-янги далиллар билан ўз тасдиғини топмоқда. 1965 йили Арно Пенсиас ва Роберт Уилсон каби фалакиётшунослар, кузатишлар давомида бутун космосга сочилган ушбу порталашнинг радиактив қолдиқларини тасодифан топишга мувоффақ бўлишди.\n1989 йили космоснинг радиацион фонини (КОБЕ) тадқиқот қилиш учун НАСА махсус йўлдошини учирди, у эса фалакиётшуносларнинг кашфиётларини амалда тасдиқлаб, исботлаб берди. Ушбу далиллар олдида даҳрийлар гангиб қолишди ва энди ўзларининг ҳақ эканини ёқлай олмай қолдилар. “Даҳрий гуманизм” (Atheistic Humanism) китобининг муаллифи, Ридинг университетининг фалсафа бўйича профессори, даҳрий Энтони Флю бу ҳақда диққатга сазавор шундай фикрни қайд қилади:\nГуноҳларни тан олиш жон учун фойдалиги маълум бўлган нарсадир. Шунинг учун ҳам замонавий космология соҳасидаги ҳайрихоҳлигидан даҳрий чинаккам хавотирда бўлишини тан олишдан бошлайман. Чунки, Коинотнинг аввали бўлгани ҳақида илмий тадқиқотлар далил-ҳужжатларни тақдим қилмоқдалар. Мен ҳали ҳамон даҳрийман, бироқ илм-фан келтираётган ҳужжат-далиллар олдида ўз қарашларимни баён қилишим осон бўлаётгани йўқ...\nБугунги кунда даҳрийлар илмий далиллар олдида мутлоқ боши берк бўлган кўчага кириб қолдилар. Даҳрийликни тарғиб қилувчи, машҳур «Нейчур» («Nature») журнали бош муҳаррири Жон Мэддокс Буюк портлаш назарияси далил-ҳужжатларига бўлган уларнинг муносабатларига 1989 йили чоп қилган бир мақоласидаги фикри ёрқин мисол бўлаолади. “Йўқолсин Буюк портлаш” деб номланган сарлавҳали мақолада Мэддокс ёзади, Буюк портлаш назарияси фалсафа нуқтаи назарига кўра мақбул эмас, чунки Буюк портлаш назариясининг ҳужжат-далилларини қабул қилсак дунёни Худо яратган, дейдиган илоҳиятчиларни жуда кучли қўллаб-қувватлаган бўламиз.  Бундан ташқари, у буюк портлаш назарияси ўн йилга қолмасдан йўқ бўлиб кетишини башорат қилади. Аммо, бугунги кунда Мэддокс каби моддиюнчиларнинг умидлари пучга чиқиб, замонавий илм-фанда буюк портлаш назарияси янги-янги далил-ҳужжатларга эга бўлди. Жуда кўп кашфиётлар мазкур назариянинг ҳақлигини тасдиқлаб берди. Баъзи моддиюнчилар ушбу далиллар олдида мантиқий йўлни ҳам тутишди. Масалан, таниқли инглиз моддиюнчи физикачиси Липсон “ўзи истамаса ҳам” Коинотнинг яратилгани илмий далил эканини тан олади: Менга кўра, барча илмий кашфиётлардан сўнг, ҳаётнинг пайдо бўлишини фақат унинг яратилиши билан изоҳлаб, шу нарсани тан олишимиз керак бўлади. Бу нарсаларни мен ва мен каби жуда кўп физик олимлар, ҳамда моддиюнчилар тан олиши қийин эканини биламан. Бироқ, экспериментал илм ушбу далилларни тасдиқлар экан биз ўзимизга ёқмагани учун уни инкор қила олмаймиз.\nНатижада замонавий астрономия қуйидаги далилларни англаб етди: дунё материя ва замонга (вақтга) муҳтож бўлмаган бутун оламлар парвардигори Аллоҳ таоло тарафидан яратилган.\nФизика ва Астрономия:\nКоинотнинг тасодифан пайдо бўлиш тезисининг барбод бўлиши\nХХ аср астрономлари кашфиётлари билан даҳрийликнинг яна бир янчиб ташланган ақидаси “тасодифий коинот” тезисидир. Материя, коинотда ягона тизимни ташкил қилувчи нарсалар, фазо ва физик қонунларнинг тасодифан пайдо бўлгани ҳақидаги қараш шармандаларча мувоффақиятсизлик тарафига юз буриб, барбод бўлди. Илк бор, 70 йилларда олимлар коинотдаги барча физик қонунларнинг ниҳоятда ажойиб тарзда инсон ҳаёти учун барча зарур шарт-шароитлар асосида яралганига эътибор қаратишди. Кейинги олиб борилган чуқур тадқиқотлар, коинотдаги физик, кимёвий ва биологик қонуниятлар, ернинг тортишиш кучи ва электромагнит тўлқинлар, атом ва элементларнинг ташкил топиши, умуман айтганда барча қонуниятлар инсоннинг яшаши учун идеал шароитларни таъминлаш учун яратилган экан.\nНазарий физика профессори машҳур Пол Дэвис Буюк портлаш назарияси билан боғлиқ коинотнинг кенгайиши тезлигини ҳисоб-китобидан келиб чиққан ҳолда таъкидлашича, мазкур тезлик инсон ақли етмайдиган даражадаги аниқ мезонга солинган: Коинотнинг кенгайиш тезлиги жуда пухта ҳисоб-китоб қилингани уни кескин миқдорга жуда яқин қилади. Бу чизиқдан ўтиб кетилса Коинот ўзининг тортиш кучидан чиқиб, маконда (фазода, бўшлиқда) тарқаб кетган бўлар эди. Агар у сал секинроқ кенгайганида тортиш кучи унинг ичини яксон қилади; агар сал тезроқ бўлса, космик модда алла қачон тарқаб кетган бўлар эди. Агар портлаш тезлиги берилган ўлчамдан квадратдаги миллиард бўлакнинг бирига сал оғганида эди қандайир портлашни йўқ қилишга кифоя эди. Бироқ, портлашнинг ҳар бир лаҳзаси пухта равишда дастурланган ва аниқ тизимга солинган.\nМашҳур физик, профессор Стивен Хокинг ўзининг “Вақтнинг мухтасар тарихи” китобида таъкидлашича, коинот ҳатто тасаввуримизга ҳам сиғдира олмайдиган ўта дақиқ ҳисоб-китоб ва мувозонатга асосланган. Коинотнинг кенгайиши тезлиги ҳақида Хокинг қуйидагиларни ёзади:\nАгарда коинотнинг кенгайиш тезлиги буюк портлашдан сўнги сонияда бир юзминг миллионлик тенгликдан камроқ бўлганда эди у ўз ичига тушиб кетарди, Хатто ўзининг ҳозирги ҳолатига ҳам етиб келаолмасди.\nПол Дэвис бундай нозик кўрсатгич ва ҳисоб китоб натижасида юзага келадиган хулосани шундай асослайди: Коинот ўзининг энг кичик ўзгаришларга таъсирчанлигидан ташқари Олий ақл томонидан мукаммал ўйлаган ҳолда яратилган. Табиат ўзининг энг фундаментал константаларга белгилаб қўйган сонли катталикларнинг ғаройиб мутаносиблиги, космик маконнинг Буюк мақсад асосида яратилганлигига бош далил бўлиб хизмат қилади.\nЕрнинг тортиш кучи ёки электромагнетизм каби табиат қонунлари ҳозирда мавжуд бўлган мукаммал Борлиқнинг пайдо бўлиши учун айнан зарур бўлган кўрсаткичларни ҳосил қилади. Бунинг устига бу кўрсаткичлар айнан ҳаёт давом этиши учун зарур бўлган нисбатлардадир. Кенгайишнинг дастлабки оний тезлиги (Буюк Портлашнинг портлаш кучи) айнан керакли қийматда бўлган, ундан кам ҳам эмас, кўп ҳам эмас. Олимлар бу куч салгина кўп ёки кам бўлса, айтайлик, 1 : 1 000 000 0001 000 000 000 даражада (бирнинг миллиарднинг миллиардинчи даражасига тенг бўлагича) нима бўлар эди, деган тахминнинг эҳтимолини ҳисоблаб кўришди. Агар бу куч ҳозиргидан шу қадар кичик миқдорда фарқ қилса, материя ўзини қайтадан ичкарига тортиб кетган бўлар ёки коинотнинг чексиз маконига мутлақо тарқалиб кетган бўлар экан. Бошқача қилиб айтганда, Борлиқнинг энг дастлабки бир лаҳзасининг тасодифан пайдо бўлиш эҳтимоли 1 : 1 000 000 000 1 000 000 000 га тенг экан.\nОламда мавжуд барча физик кучлар (тортишиш кучи, заиф ядровий куч, ядровий куч, электромагнит кучи), оламнинг мукаммал тизими яралиши мумкин бўлган параметрлар, уни ташкил қилувчи барча унсулар ҳайратланарли тарзда ҳаёт мавжуд бўлиши мумкин бўлган мутаносибликда вужудга келган. Ушбу кучлардан бирортасининг параметрлари озгина (масалан 1 га 1039 даражада, яъни, содда ҳисоб-китобларга кўра миллиардга кўпайтирилган миллиард даражада) ўзгарган тақдирда олам фақатгина радиациядан иборат бўлишига ёки унда водороддан бошқа унсур бўлмаслигига олиб келар эди. Агар шундай бўлганида на Қуёш тизими на бизнинг Ер мавжуд бўлган бўлар эди.\nҚуёшнинг катталиги, қуёш нури тўлқинларининг узунлиги ва Ернинг қуёшдан узоқда жойлашган масофаси, сувнинг бетакрор кимёвий ва физик хусусиятлари, инсон нафас олиши учун атмосферадаги газларнинг мутонасиблиги, Ернинг магнит камари, сайёрамиз релефи ва беҳисоб “нозик мутаносибликлар” инсоннинг мавжуд бўлиши ва яшаши учун шароитларнинг ақлбовар қилмас аниқлигидир. Масалан, инсоннинг нафас олиши тизим учун атмосферада газларнинг мутаносиблиги, Ернинг “нозик ҳусусиятлари”, сайёрамиз устининг шакли – буларнинг ҳаммаси инсон ҳаёти учун максимал қулайликларни таъминловчи мукаммал қонун ва тизимларга баъзи мисоллар халос...\nЕрнинг тўртдан бир қисмини қоплаган сув ҳам инсон яшаш учун жуда қулай, ўзига хос ҳусусиятларга эга. Сув бошқа суюқликлардан фарқли ўлароқ юқориси музлайди, бу эса ўз навбатида дарёларнинг музлаб, муз тоғларига айланиб қолишининг олдини олади. Шу тарзда қаҳратон қишда ҳам дарё тубида ҳаёт ўлмайди.\nСувнинг оқувчанлиги, физик ёки кимёвий тузилиш ҳусусиятлари ҳам уни тирик мавжудотлар учун идел эканидан далолат қилади. Биз келтирган жуда кўп ўта дақиқ ва мутаносиблик ҳақидаги мисолларнинг баъзилари олимларнинг қуйидаги муҳим фикрга келишига сабаб бўлди: Коинотда “Инсониятнинг бирламчи асос тамоили” мавжудлиги, яъни Коинотдаги барча қонунлар инсон яшаши учун қулай шароитларни яратиш учун яратилган деганидир.\nКоинотда мавжуд бўлган аниқ мутаносибликни англаш астрофизиклар учун энг муҳим кашфиёт бўлган десак, муболаға қилмаган бўламиз. Коинотнинг қайси бир физик қонуни ёки ўлчамини тадиқиқот қилиб кўрманг, уларнинг барчаси инсон ва барча тирик мавжудотларнинг яшаши учун идеал шароитдан келиб чиққанининг гувоҳи бўласиз. Таниқли астраном Пол Дэйвис ўзининг “Космик режа” китобида: “Биз бу мукаммалликларнинг барчасида аниқ ғоя, лойиҳа борлигини тан олишимиз керак”, деб тушунтиради.\nАстрофизик В. Пресс «Nature» журналида нашр қилган мақоласида ёзади: “Коинотда буюк ғоя мужассам бўлган, у эса онгли ҳаётни қўллаб-қувватлайди”. \nЮқорида зикр қилинган ҳужжат-далилларнинг аксари ғирт моддиюнчилар тарафидан келтирган, афтидан улар шундай бўлишини истамагани ҳам очиқ-ойдин намоён бўлмоқда. Улар ўзларининг олиб борган тадқиқотларида Худонинг борлигини исботлашни мақсад қилмаганлар. Бироқ, улар бари-бир ҳоҳламасаларда Коинотнинг мавжудлигини ақлбавор қилмас ғоя билан тушиниш мумкин деган ягона хулосага келишган.\nАмерикалик астраном Жорж Гринштейн ўзининг “Симбиотик Коинот” деб номланган китобида қуйидаги эътирофларини қайд қилган:\nДалил-ҳужжатларни ўрганиш чоғида, биз битта инкор қилиб бўлмас далилга дучор бўляпмиз: Коинотнинг пайдо бўлиш жараёнида илоҳий Онг иштирок этган. Наҳотки, бизнинг барча қаршилигимизга қарамасдан бир зумда Худонинг борлиги ҳақидаги илмий ҳужжатга дуч келаверсак.\nАшаддий даҳрий ҳисобланган Гринштейн ўз саволини “наҳотки” деган сўзлар билан бошлаб ҳалигача ёш болаларга ўхшаб саволига жавоб борлигини тушунишни истмасликка ҳаракат қилмоқда. Аммо ҳар қандай одам беғараз ҳисобсиз илмий далилларни ўрганар экан, у ҳақиқатдан ҳам Коинот махсус, инсоннинг яшаши учун максимал даражада қулай қилиб яратилганини кўради.\nИнсониятнинг замонавий ривожланиш босқичида моддиюнчилик жоҳил эскилик сирқити сифатида мавжуд бўлиб, фундаментал илм-фандан анча ташқарида қолиб кетган. Америкалик генетик олим Роберт Гриффит бугунги кун моддиюнчилики ҳақида шундай ёзади: Агар мен бахслашиш учун бирон бир даҳрийни топмоқчи бўлсам, Университетимизнинг фалсафа факультети тамон йўл оламан, чунки физикларимиз орасида даҳрийларни энди топишнинг иложиси йўқ. Таниқли молекуляр биолог олим Майкл Дентон ўзининг 1998 йили нашрдан чиққан “Табиат тақдири: Биология қонуни коинотнинг буюк ғоясини қандай исботлайди” (Nature’s Destiny: How the Laws of Biology Reveal Purpose in the Universe), деб номлаган китобида қуйидаги хулосаларни ёзади:\nХХ асрда пайдо бўлган астраномия илмидаги дунёнинг янги харитаси сўнгги тўрт юз йил ичида кенг тарқалган Коинотда тасодиф ва маъносиз тарзда ҳаётнинг пайдо бўлиши ҳақидаги фаразни катта шубҳа остига олади.\n“Коинотнинг тасодиф пайдо бўлиши” ҳақидаги даҳрийликнинг асосий тезисининг барбод бўлганига шубҳа йўқ. Олимлар моддиюнчиликнинг барбод бўлганини очиқ-ойдин айта бошладилар. \nДаҳрийлар эътиқод қилиб келаётган қарашларининг жиддий хатоси 14 аср аввал Қуръони каримда инсониятга марҳамат қилинган эди. Аллоҳ таоло айтади: “Биз осмону ерни ва уларнинг орасидаги нарсаларни беҳуда яратганимиз йўқ. Бу куфр келтирганларнинг гумонидир...” (Сод сураси, 27 оят)\nДарвинизмнинг барбод бўлиши ва “мақсад билан яратилган” тезисининг ғалабаси\nАввал таъкидлаганимиздек, XIX асрда ўз чўққисига чиққан даҳрийлар мафкурасининг асоси Дарвин назарияси эди. Дарвин инсонларнинг ва ер юзидаги бутун тирик мавжудотларнинг пайдо бўлишига табиатнинг онгсиз механизмлари сабаб деган ғояни илгари сурди. Шундай қилиб, асрлар давомида, майли аҳмақона бўлса ҳам даҳрийларни қийнаб келган саволга жавоб топилгандек бўлди.\nДарвин замондошлари бўлган даҳрийлар янги назарияни катта хурсандчилик билан кутиб олишди. Маркс ва Энгельс бошчилигидаги моддиюнчи файласуфлар дарҳол эволюция назариясини ўз фалсафаларининг илмий асоси деб эълон қилишди. Бироқ, даҳрийликнинг энг мустаҳкам асоси ХХ аср илмий кашфиётлари натижалари билан рад қилиниб, ёлғон деб эълон қилинди. Палеонтология, биокимё, анатомия, генетика ва бошқа табиий илмлар эволюция назариясини барча жабҳаларда пуч нарса эканига янги-янги далил-ҳужжатларни келтириб ташлашди.\nУшбу мақолада биз мазкур ҳақиқат бўйича қисқача баён қилиб ўтамиз\nДарвиннинг таъкидлашича, ердаги турли хил мавжудотлар битта умумий аждоддан тарқалган эмиш. Бироқ, узоқ муддатли давр ичида атроф оламдаги турли шароитлар йиғилиб қисқа босқичли ўзгаришлар туфайли улар бир-биридан фарқ қила бошлаган.\nДарвин келажакда Ердан қазиб олинадиган қолдиқлар унинг ҳақлигини яна бир бор исбот қилишига умид қилган. Аммо, ХХ аср давомида қазиб олинган беҳисоб қазилмалар буларнинг аксини исботлади. Яъни, тирик мавжудотларнинг босқичма-босқич ривожланган деб таъкидлайдиган Дарвин назариясига ҳужжат-далил бўла оладиган бирон-бир “ўтиш тури”га оид қолдиқ топилгани йўқ. Бундан ташқари тирик мавжудотларнинг асосий гуруҳлари Ер тегининг маълум бир остида тасодифан топилган бўлиб, уларнинг ҳозирги тирик мавжудотлар билан умуман фарқи кузатилмаган, яъни уларнинг маълум бир босқичда қандайдир маълум бир умумий “аждоди” бўлмаган.\nПалеонтологияда «Кембрий портлаши» деган феномен маълум. Шунинг ўзи эволюция назариясининг устунларини йиқитиш учун кифоя. Ернинг илк геологик даври қатламларида ҳозиргидан умуман фарқ қилмайдиган барча асосий тирик мавжудотларнинг қолдиқлари топилган. Ўша даврда ҳозирги мавжуд барча мавжудот синфлари тўсатдан пайдо бўлишган: моллюскалар, умртқалилар, бўғимоёқлилар, игнатанлилар ва бошқа, фавқулодда комплексли ва бетакрор ҳаёт учун зарур тизимлилар. Ушбу қазилмалар барча тирик мавжудотларнинг яратилганлигини исбот қилди ва ҳаётнинг ривожланиши ҳақидаги эволюция назариясини остун-устун қилиб ташлади. Чунки, эволюциячиларнинг ўзлари ҳам тан олиб айтишича, ҳаётнинг комил ва мураккаб турларининг тўсаттан пайдо бўлиб қолиши қандайдир олий кучларнинг аралашувисиз бўлмайди, яъни яратилишсиз.\nБиология ва селекция:\nДарвин ўз назариясини илгари сурар экан, у ит ва отларнинг янги турларини чиқараётган селекционерлар мисолига таянади. Селекционерлар тарафидан янги зотларнинг чиқарилиши ва уларнинг хусусиятларидаги ўзгаришлари, уни ўз фикрида собит қилди, яъни барча тирик мавжудотлар фақат ягона аждоддан келиб чиқиши мумкин. Бироқ, фундаментал илмларнинг ривожланиши ўта заиф бўлган XIX асрда илгари сурилган бу қараш XX асрга келиб бутунлай рад қилиб ташланди. Турли хил ҳайвон ва ўсимликлар устидан ўн йиллаб олиб борилган кузатувлар, бир тур ҳеч қачон ўзи мансуб бўлган маълум генетик чегарадан ҳеч қачон ўтиб кета олмас экан. Бошқача сўз билан айтганда, Дарвиннинг “мен айқнинг бир тури китга айланиш жараёнида ҳеч қандай мушкуллик борлигини кўрмаяпман. Табиий селекция натижасида айиқлар аста-секинлик билан қуруқликда эмас, балки сувда яшаш учун барча қулай шароитларга эга бўла бошлайди, оғизлари эса катталашади...” Ушбу сўзлар соғлом ақлнинг гапи бўлмай, ғирт жоҳилликдан ўзга нарса эмас.\nБошқа тарафдан, неодарвинистлар тарафидан илгари сурилган мутациялар ҳаёт ривожланишининг эволюцион механизми тирик мавжудотларга янги генетик хусусиятларини зиёда қилмаслиги, бунинг устига жисмоний нороса ва мажруҳ қилиб қўйаётганини генетик тажрибалар етарлича кўрсатиб берди. Мутацион таъсир асосида дрозофилл пашшаси устида беҳисоб даражада илмий тажрибалари олиб борилди, лекин барча илмий тажрибалар асосида фақат мажруҳ мутантлар чиқаверди. Бугунга келиб мутация натижаси асосида илм-фанда бирон бир ижобий натижа борлиги маълум эмас.\nҲаётнинг келиб чиқишининг бошланиши:\nДарвин назариясига кўра, ер юзида ҳаёт ўлик материядан келиб чиққан эмиш, мадомики шундай экан Ерда биринчи тирик жонзот қандай пайдо бўлган экан? Дарвин мазкур масалани айланиб ўтишга интилар эди. У фақат барча тирик мавжудотлар битта аждоддан тарқалганини айтгани билан, ўша ягона аждод қандай қилиб пайдо бўлгани ҳақида сукут сақлар эди. У ўз асарида қисқача қилиб, қуйидаги нарсаларни қайд қилган эди: “биринчи тирик ҳужайра жуда кўп кимёвий реакциялар оқибатида иссиқ сувли кичик бир кўлда пайдо бўлган бўлиши мумкин”. Аммо, дарвинизмнинг ушбу бўшлиқ ҳосил қилган жойини тўлдириб, уни илмий равишда асослашга уринган эволюциячи биологларнинг бу ерда ҳам пуч ҳаёллари барбод бўлди. Барча илмий кузатув ва тажрибалар тирик ҳужайрани ўлик материядан асло пайдо бўла олмаслигини кўрсатар эди.\nХХ асрнинг иккинчи ярмида олимлар янада қувватлироқ кашфиётлар қилишди. Таниқли инглиз математиги ва астраноми, Нобел мукофатининг лауреати, профессор Фрейд Хойл ўзининг даҳрийлик қарашларига қарамай ушбу жараёнларни реал эмаслигини тан олди:\n“Тирик ҳужайрани тасодифан, “ўзича” пайдо бўлиши (шаклланиши) ҳамда кучли шамол оқибатида Боинг 747самалёти бир уюм темир-терсаклар ёрдамида пайдо бўлиши мумкин эмас”\nҲАЁТНИНГ БУЮК ҒОЯСИ\nТирик ҳужайранинг ҳамда унинг таркибига кирувчи молекулаларнинг тузилишини ўрганиш, ҳужайраларнинг организмдаги барча аъзоларнинг фаолиятига мукаммал уйғунликдаги ақл бовар қилмас тартибини ўрганган олимлар эволюционистлар тиш-тирноғи билан тиришиб инкор этишга уринган улкан хулосага келишди: Ердаги барча тирик жонзотлар, аввало энг содда тирик ҳужайра ва унинг таркибига кирувчи органеллалар мисли кўрилмаган, бетакрор комплекс тузилишга эгадир.\nХатто энг замонавий камера ҳам яқин йўлай олмайдиган мукаммал оптик функцияларга эга бўлган кўзларимиз, муҳандисларни учиш технологиясини ўрганишга илҳомлантирган қуш қанотлари, тирик ҳужайра ичидаги ғоят мураккаб ва қатъий режалаштирилган ҳаётни таъминлаш тизими ёки кўзга кўринмас ДНК молекуласи ичидаги шифрланган улкан ахборот массивлари…. Буларнинг ҳаммаси ер юзидаги ҳаёт тасодиф туфайли пайдо бўлганлигини тарғиб қилувчи эволюция назариясини боши берк кўчасига тиқиб қўядиган Буюк ғоянинг мавжудлигига далилдир.\nХХ аср сўнггига келиб бундай илмий ҳақиқатларнинг ҳаммаси дарвинизм назариясининг тўлиқ барброд бўлишига олиб келди. Бугун Европанинг аксар мамлакатлари ва АҚШдаги барча соҳа олимлари дарвинизм таълимотини инкор қилишмоқда. Ўзлари эътиқод қилиб келаётган моддиюнчилик мафкурасини сақлаб қолиш илинжида улар ҳаётнинг “онгли қасд” (intelligent design) назариясини жон-жаҳди билан ҳимоя қилмоқдалар. Чунки, илмий кашфиётлар барча тирик мавжудотларнинг тасодифан эмас, балки Буюк ғоя натижасида пайдо бўлганига далолат қилмоқда, яъни бутун тирик нарсалар Аллоҳ таоло тарафидан яралганини яна бир карра исбот қилмоқда...\nПсихология: Фрейдизм ҳалокати ва иймоннинг тан олиниши\nXIX асрда даҳрийлик ақидасининг энг кўзга кўринган вакили австралиялик таниқли психиатр Зигмунд Фрейд бўлса керак. Фрейд метафизик тушунча сифатида руҳ мавжудлигини инкор қилди ва инсоннинг бутун маънавий дунёсини жинсий (сексуал) сабаблар билан изоҳлаб, психологик назариясини илгари сурди. Фрейднинг энг ашаддий ҳужуми дин ва худога ишонувчиларнинг диний хиссиётларига қаратилган эди.\n1927 йили чоп этилган “Бир пуч ҳаёлнинг келажаги” (The Future of an Illusion) китобида у Худога ишонишни руҳий хасталик деб айтади. Унинг таълимотига кўра, шунга ўхшаш бўлмағур диний эътиоқдлар инсониятнинг ривожланиб бориши билан йўқ бўлиб кетар эмиш. Фрейднинг айтишича, у одамларнинг барча кечинмалари сабабларини тушунтириб бера олар экан. Аслида эса, унинг назарияси одамларни янада хавфли инқироз ва кечинмалар васвасасига солар эди. Инсонни фақат ўз нафсини қондириш учун яшаётган қандайдир ҳайвоннинг бир тури сифатида қарайдиган таълимот инсон руҳининг ахлоқий қадриятларини бутунлай вайрон қилиб, инсонни ёлғизлиқ, қўрқинч ва депрессиялар оғушига солиб қўйди. Бунга баъзи бир рассомларнинг Фрейднинг зулмат босган таълимотининг таъсирида чизган расмлари мисол бўла олади.\nФрейд психологияда даҳрийлик йўналишининг асосини барпо этган. Бироқ, нафақат Фрейд, балки ХХ асрнинг бошқа кўп таниқли психолог ва психиатрлари ҳам даҳрий эди. Масалан, бихевиоризм яъни юриш-туриш сабабларини ўрганувчи мактабининг асосчиси Беррес Сниккер ёки рационал-сезгирлик таълимотининг асосчиси Альберт Эллислар уларнинг энг машҳурлари эди. Натижада, психология дунёси дарҳрийликнинг муамоладаги тарафига айланди. 1972 йили Америка психологлар жамияти аъзолари ўртасида ўтказилган сўровномада, бир фоиз психологлар худога ишонишларини маълум қилишди.  Бироқ, психологлар эътиқод қилиб келаётган энг буюк залолати ўзларининг тадқиқотлари натижалари билан инкор қилинди. Аввалига Фрейд назариясининг бутунлай илмий яроқсиз экани маълум бўлди. Бундан ташқари, Фрейд ва бошқа психология назариётчиларининг қарашларидан фарқли равишда психологлар инсонни ақли соғлом ва мукаммал бўлиши пойдеворида иймон асосий тош, деган хулосага келдилар. Америкалик ёзувчи Патрик Глинн психологларнинг хулосасини қуйидагича ифодалаган:\nХХ асрнинг сўнгги чорагида Фрейд тарафидан илгари сурилган психоаналитик қарашга нисбатан муросасиз бўлди. Фрейднинг иймон ҳақида айтганларининг ҳаммаси мутлоқ равишда янглиш бўлиб чиққани диққатга энг сазавор бўлганидир. Сўнгги 25 йил ичида психология соҳасида ўтказилган илмий тадқиқотлар, Худога бўлган иймон нафақат Фрейд ва унинг ҳамфкирлари айтмоқчи невроз тури, балки аксинча, иймон инсон бахти ва саломатлиги учун ақлий ва жисмоний монандлигининг (гармония) унсуридир. Кетма-кет олиб борилган жуда кўп тадқиқотлар, диний ибодатларни адо қиладиган, худога ишонувчи одамнинг соғлом ҳатти-ҳаракатлари ва иймонсизликдаги одамларнинг ичкиликка ружъу қўйиши, нароктик моддаларига қарамлиги, ажралишлар ва ўзи жонига суиқасд қилиш, кофирлар орасидаги депрессиялар билан тўғридан-тўғри боғлиқлик борлигини очиб берди.\nПатрика Глин сўзи билан хулоса қиладиган бўлсак “ХХ аср сўнггидаги замонавий психология, ўзи олдин айтганидек ҳаётдан дин ва иймонни “суриб” чиқариш ўрнига у билан танишиб, яқинлаша бошлади” ва “инсон саломатлиги борасида онг ости ва психологик жиҳатларига оид назарий ва амалий қуруқ секуляр қарашлар барбод бўлди”\nЖамият: Коммунизм, фашизм ва ХХ аср 60-йиллар сўнггининг авлоди.\nДаҳрийлик мафкураларининг барбод бўлиши.\nХХ асрда даҳрийликнинг барбдод бўлиши нафақат илм-фан соҳасида балки сиёсий ва ижтимоий ахлоқ соҳаларида ҳам яққол кўрина бошлади. Коммунизмнинг барбод бўлиб, шармандаси чиқиши бу гапларнинг энг ёрқин тасдиғидир. Чунки, ХIХ асрда коммунизм даҳрийлик ва шунга яқин залолатларнинг энг мақталгани (апофеози) эди. Таълимот асосчилари Маркс, Энгельс, Ленин, Троцкий ёки Мао Цзэдунлар даҳрийликни коммунистик дунёқарашнинг энг муҳим асоси деб қарашар эди.\nКоммунистик тузумларнинг асосий мақсади даҳрийликни омма онгига сингдиришга қаратилган тарғиботлари билан Худога бўлган иймоннинг барча устунларини йиқитишга қаратилган эди. Собиқ совет иттифоқи ёки Қизил Хитой, Кампучия, Албания ва бошқа коммунизмни қуришга киришиб кетган мамлакатларда худога ишонувчиларга, айниқса мусулмонларга қарши шиддатли қатоғонлар қўлланилди. Бундан ташқари мазкур режимлар ўз халқига нисбатан геноцид уюштириб турар эди. Бироқ, даҳрийлик тузумлари 80 йиллар охирига келиб бирин кетин, табиий равишда барбод бўла бошлади, Аслида даҳрийлик барбод бўлди, десак ҳам бўлади.\nАмерикалик ёзувчи Патрик Глинн ушбу ҳолатга қўйидигигча таъриф берган:\nСекуляр тарихчиларининг хулосаларига кўра, коммунизмнинг энг катта хатоси иқтисодий қонунларни инкор қилиши бўлди. Бироқ, мазкур тузумнинг барбод бўлишига сабаб бўлган бошқа қонунлар ҳам бўлган. Коммунизмнинг барбод бўлишига сабаб бўлган омилларни тадқиқ қилган таҳлилчиларнинг ёзишича, советлар мамлакатининг интелектул элитаси “даҳрийлик эътиқодининг инқирози” азобида эдилар. Даҳрийлик мафкурасининг кучли таъсирида бўлган собиқ иттифоқ аҳолиси ҳамда давлат раҳбарлари ҳам чуқур ахлоқий инқирозни бошидан кечираётган эди. СССР халқлари иймон ва умиднинг барча ахлоқий қадриятларини йўқотиб қўйган эди.\nСовет тузумидаги “Худосизлик инқирози”нинг энг кўзга ташланган нарсаси, давлат раҳбари Михаил Горбачев бошчилигида ислоҳатларни амалга оширишга уринишлари бўлган. У давлат тепасига келган илк кунларидан бошлаб иқтисодий муаммолар билан бирга давлат ижтимоий ахлоққа катта эътьибор қарата бошлади, масалан ичкиликка қарши кураш компанияси бошланди. Жамиятда кўтаринки руҳни шакллантириш учун у эски, ва кўпчиликка яхшигина таниш бўлган маркс-ленинча тушунча ва тавсифлардан фойдаланди, лекин булар ҳеч қандай таъсир қилаётганини кўриб, ўзи бутун умри мабойинида ғирт даҳрий бўлса ҳам сўнгги йилларда ўзининг чиқишларида Худонинг номини зикр қиладиган бўлиб қолди. Бироқ, иймон ҳақидаги айтилган нохолис сўзлар ҳеч қандай фойда келтириши мумкин эмас эди, совет жамиятида эътиқод инқирози кучайишни давом этаверди. Мазкур инқироз натижасида совет империясининг тезда йиқилиши муқаррар бўлди.\nХХ асрда нафақат коммунистик мафкура, балки ХIХ асрининг даҳрийликка асосланган фалсафий таълимотларининг самараси бўлган фашизм ҳам бардоб бўлди.\nФашизм ирқчилик, даҳрийлик ва бутпарастликнинг чатишган ўзига хос фалсафа маҳсулоти эди.\nФашизм мафкурасининг асосчиси ҳисобланган Фридрих Ницше барча самовий динларга зўр иштиёқ билан ҳужум қилиб, бутпарастликни эса мақтаган. Бундан ташқари у ўзини дажжолман, деб ҳам таништирган. Ницше ва унинг ашаддий издоши Мартин Хайдеггер фашизм мафкурасининг асосчиларига айланишди.\nУ иккаласи мадҳ қилган даҳрийлик фалсафаси фашистлар олмониясидаги ноинсоний вахшийликнинг келиб чиқишига сабабчи бўлишди. Даҳрий ҳисобланган Гитлер ва унинг атрофидаги гумашталари Олмонияни даҳшатли, агрессив мамлакатга айлантиришди, инсоният тарихида энг қонли урушни бошлашди, мамлакат ичкарисида доимий қўрқув асосидаги ҳаёт учун чидаб бўлмас шароитларни барпо қилди. Иккинчи жаҳон уруши деб аталувчи жиннилик 55 миллион одамнинг ётиғини қуритди.\nМашхур инглиз тарихчиси Жеймс Жолл ўзининг “1870 йилдан бери Европа” («Europe since 1870″) деб номлаган китобида ёзишича, европа мамлакатларининг раҳбарлари ҳаддан ошиқ тарзда социал-дарвинизмга берилиб кетиши Биринчи ва Иккинчи жаҳон уруши бошланишининг дастлабки шарт-шароитларидан эди. Улар урушни биологик зарурат деб қарашар, миллатларнинг тараққиётини эса цивилизация ва халқларнинг тўқнашувида деб билишар эди. .\nДаҳрийликнинг бошқа бир ижтимоий оқибати Ғарб жамиятида пайдо бўла бошлади. Бугун жамият ғарб дунёсини “насронийлик” дунёси деб қарашга мойиллиги бор. Аслида эса, ХIХ аср ўрталаридан бошлаб ғарб дунёсида насронийлик билан бирга даҳрийлар маданияти ҳам шиддат билан ривожланиб борди, бугун Европада уларнинг нуфузи анча юқори.\nБугун биз “Ғарб” деб атайдиган цивилизация икки маданият ўртасидаги доимий ихтилоф-тўқнашувдадир. Империализм, ахлоқларнинг чўкиши, деспотизм ва куч ишлатишга мойилликлари шубҳасиз ғарб цивилизациясидаги даҳрийлик унсурларидан ҳисобланади. Амеркиалик ёзувчи Патрик Глин ўзининг “Илоҳий шоҳидлик, постсекуляр дунёда иймон ва ақл иттифоқи” деб номланган китобида, Ғарбнинг даҳрийлари ва худога ишонувчиларни қиёс қилиш учун Америка ва Франция инқилобларини мисол қилиб олса бўлади, деб алоҳида таъкидлайди. Америка инқилоби худога чин қалбдан ишонувчилар тарафидан амалга оширилган; Американинг Мустақиллиги деклорациясида: “Инсон ҳуқуқлари Худо тарафидан инъом қилинган”, деб айтилган. Француз инқилоби худосизлар ва даҳрийлар тарафидан амалга оширилган. Франциянинг инсон ҳуқуқлари деклорацияси даҳрий ва ҳатто мушриклар мантиғи асосида тузилган. Иккита инқилоб натижалари бир-бирига зид бўлган: америка модели эса, тинч ва дин эркинлигини ҳамда хуодга ишонадиганларнинг хиссиётларини хурмат қиладиган жамиятни барпо қилди. Жоҳил ва даҳрийликка бурканган Франция инқилоби мамлакатда қонларнинг дарё бўлиб оқишига сабаб бўлди. Шу вақтгача учрамайдиган ваҳшийлик, “Буюк террор” даврини бошлаб берди. Патрик Глиннинг таъриф беришича, “даҳрийлик ва ахлоқий ва сиёсий катаклизамалар орасида ҳайратга солувчи тарихий корреляция (ўзаро боғлиқлик) мавжуд”. Муаллифнинг таъкидлашича, Американи даҳрий қилишга уринишлар ижтимоий катаклизамалар ва салбий оқибатларни келтириб чиқарган, масалан 60-70-йилларда “жинсий инқилоб” кенг тарқлади, бу эса ўз набатида катта ижтимоий жароҳатларни келтириб чиқарди. Буни ҳатто секуляр тарихчилар ҳам тан олишади.\nНасроний оилаларда вояга етган, бироқ Дарвин, Маркс, Фрейд ва шулар каби даҳрийларнинг таълимотлари таъсирида Ғарб ёшлари Худога бўлган иймон ва динга очиқча нафрат билан қарайдиган бўлишди. 1960 йилларда, бу оқимлар АҚШ ва Ғарбий Европа ёшлари орасида шиддат билан тарқала бошлади, жинсий эркинлик ва хиппича яшаш тарзи фаол равишда тарғиб қилина бошланди.\nИймондан маҳрум этилган ёшлар чексиз наркотик моддалар ва эркин муҳаббат воситасида бахтли бўламиз деб ўйлашди. Жон Ленноннинг культ даражасига чиққан “Худо йўқ бўлган дунёни тасаввур қил” деб номлаган қўшиғи билан кўчаларга чиққан ёшлар чуққур оммавий психоз ҳолатида эди. Иймон йўқ бўлган дунё уларга аянчли оқибатни ҳозирлаб қўйган эди. 60 йилларда отилиб чиққан хиппи ҳаракатининг етакчилари 70 йилларга келиб наркотиктиклар таъсирида комага тушишган ёки ўзларини ўзлари ўлдиришган.\nЗўравонликни шиор қилиб олган ёшлар эса, ўзларига нисбатан ҳам зўравонликка дуч келишди. Бу дунёда инқилоб ва жинсий эркинликлар нажот беришига ишонган Худо ва Иймондан юз ўгирган 60-йиллар авлоди ўзларини ўзлари ҳамда ўзлари яшаётган жамиятларни йўқ қилишди.\nМақола қисқача тўхталиб ўтган нарсаларимиз куфр мафкурасининг албатта барбод бўлажагига гувоҳлик беради. Инсоният Оламлар Роббисига юзланмоқда. Бу ҳақиқат биз бу ерда зикр қилган илмий ёки сиёсий соҳалар билангина чекланиб қолмаган. Жуда кўп давлат арбоблари, кино ва поп-мусиқа юлдузлари, аксар мафкуралар ва ғарб мамлакатларининг пешволари тарихнинг ўтган даврларига қараганда анча холис ва худога ишонувчан бўлиб қолишган. Жуда кўп вақт давом этган даҳрийлик зулматидан сўнг жуда кўп инсонлар атрофидаги ҳақиқатларни кўра бошлашди, Яратувчига иймон келтирдилар.\n70 йилларнинг иккинчи ярмидан илм-фанда Худога қайтишга сабаб бўладиган илмий кашфиётлар бирин-кетин кашф қилина бошланганини алоҳида қайд қилишимиз керак бўлади. Олимлар илк маратоба Коинотдаги барча қонунлар ва тизимлар инсон учун яралгани ҳақида 70 йилларда гапира бошладилар.\nИлм-фан дунёсида 70 йилларда ҳам даҳрийликни очиқ танқид қилишган. Натижада, психология Фрейднинг даҳрий қарашларидан воз кечди. 1978 йили нашрдан чиққан Скот M. Пекнинг, The Road Less Traveled китоби бунга катта ҳисса қўшди. Патрик Глин сўнгги 20 йил ичида илм-фан кашфиётлари ҳақида ёзади. Булар эса ўз ўрнида, узоқ вақт ҳукмрон бўлган замонавий секуляр эътиқодининг асосларини яқсон қилиб ташлади.\nДаҳрийлик дунё қараши барбод бўлди, энди унинг ўрнига бошқа “дунё қараш” келишига шубҳа йўқ. ХХ асрнинг 1970 йилларидан бошлаб дунёда “иймоннинг юксалиши кузатилмоқда. Бошқа барча ижтимоий ҳодислар сингари иймонга қайтиш жараёни ҳам бир кунда содир бўлгани йўқ. У аста-секинлик билан пишиб етилади, балки ҳалигача бугун у сезилмаётгандир. Бироқ, дунёдаги ҳодисларни таҳлил қилиб, мафкура ва маънавий соҳаларда дунё бурилиш даврини бошидан кечираётганини тўлиқ ишонч билан таъкидлаш мумкин. “Секуляр тарихчилар” бу жараёнларга бирон жавоб топиш илинжидадирлар. Бироқ бу кишилар Худонинг борлигини инкор қилар эканлар улар чуқур залолатдадирлар ва уларнинг тарих ривожланишига берган баҳолари ҳам залолат бўлиши мумкин. Дарҳақиқат, тарих Аллоҳ таоло тақдир қилган йўл билан ривожланиб боради. Аллоҳ таоло бу ҳақиқатни Қуръони каримда зикр қилиб ўтган: “Аллоҳнинг суннатига ҳаргиз бадал топа олмассан. Аллоҳнинг суннатига ҳаргиз ўзгартириш топа олмассан”. (Фотир сураси, 43 оят).\nТарихнинг юқоридан белгиланган, маълум бир мақсади борлигига шубҳа йўқ. Тарих Аллоҳ таоло тақдир қилгани бўйича ривожланиб боради. Аллоҳ таолонинг иродаси эса, Унинг йўлини кўрсатувчи йўлни ҳақиқат нури билан тўлдиришдир. “Улар Аллоҳнинг нурини оғизлари билан ўчирмоқчи бўлурлар. Аллоҳ эса, гарчи кофирлар ёқтирмаса ҳам, ўз нурини батамом қилишдан бошқа ҳар нарсадан бош тортадир. (Яъни, фақат ўз нурининг тўкис бўлишини истайди.)” (Тавба сураси, 32)\nОяти кариманинг тафсири қуйидагичадир: Аллоҳ таоло инсониятга Ўзига бўлган иймонни нозил қилди, Ўз нурини инъом этди. Кофирлар Ҳақиқат нурини ўз сўзлари, давъатлари, тарғиботлари ва фалсафалари билан ўчирмоқчи бўладилар. Бироқ, дарҳақиқат Аллоҳ таоло ўз нурини батамом қилишни истайди, яъни Ўз динини Ўзи яратган дунёсида ҳукмрон қилади. Ҳадисларда ҳамда Ислом уламоларининг асарларида келган “Тарихнинг бурилиш нуқтаси” ҳақида мақола бошида зикр қилган эдик, эҳтимол ҳозир тарихнинг шу нуқтасида турган бўлсак керак. (Тўғриси Аллоҳгагина аёндир)\nШунинг учун ҳам яшашимиз тақдир қилинган давр инсоният ривожланиши тарихининг бурилиш нақтаси ҳисобланади. Асрлар давомида илм-фан ривожининг ягона йўли деб тақдим қилиб келинаётган даҳрийлик ўзининг жоҳил ва абсурд нарса эканини кўрсатди.\nМоддиюнчиик фалсафа тоза илмдан ўзларини худосизлик мақсадларига етиш учун фойдаланмоқчи бўлишди, бироқ илмнинг ўзи уларни бир ёқлама қилиб қўйди. Телба даҳрийликдан қутилиб олган дунё Аллоҳ таоло ва иймонга қараб юзланмоқда. Аслида бу жараёнилар аллақачон олдин бошланган. Шундай оқибат бўлиши муқаррар эди. Чунки, даҳрийлик энг буюк ақлсизликдир. Қуръони каримда Аллоҳ таоло, Яратувчини инкор қилувчилар қаттиқ адашувда эканини зикр қилган эди:\n“Аллоҳга қандай куфр келтирасизлар? Ва ҳолбуки жонсиз эдингиз У сизга жон берди, сўнгра жонингизни олади ва яна тирилтиради ва сизлар Унга қайтажаксизлар. У сизлар учун ер юзидаги барча нарсани яратган зот. Сўнгра осмонга юзланди ва уларни еттита қилиб тўғрилади. Ва У ҳар бир нарсани билувчи зотдир”. (Бақара сураси, 28-29)\nШу босқичда мусулмонларга катта маъсулият юкланишига шубҳа йўқ. Мусулмонлар дунёнинг барча мафкуравий ўзгаришларини фаҳмлаши, жараёнларни тўғри тушуниши керак. Глобализация жараёни инсониятга тақдим қилаётган барча восита ва имкониятлардан фойдаланган ҳолда инсонийликнинг барча фазийлатларини ўзида кўрсатган ҳолда ҳақиқий дин ҳақидаги таълимотни бутун инсониятга тақдим қилиши керак. Бугун асосий мафкуравий уруш иймон ва даҳрийлик ўртасида бўлаётганини аниқ тасаввур қилиш керак. Баъзи таҳлилчилар айтмоқчи, Ғарб ва Шарқ тамаддунларининг ўртасида тўқнашув бўлаётгани йўқ. Ғарб дунёсида ҳам, Шарқ дунёсида ҳам Худога ишонадиган ва унга қарши исён қиладиганлар бор. Шунинг учун ҳам ҳақиқий насроний ва яҳудийлар худосизлик ва куфрга қарши мусулмонлар билан биргадирлар...\n“Крах атеизма” китоби\nАбу Муслим, рус тилидан эркин таржима\n1- Patrick Glynn, God: The Evidence, The Reconciliation of Faith and Reason in a Postsecular World, Prima Publishing, California, 1997, s. 19-20, 53 1\nGeorge Politzer, Felsefenin Baslang?c Ilkeleri, Istanbul: Sosyal Yay?nlar, 1989, s. 84 2\nS. Jaki, Cosmos and Creator, Regnery Gateway, Chicago, 1980, s. 54 3\nHenry Margenau, Roy Abraham Vargesse. Cosmos, Bios, Theos. La Salle IL: Open Court Publishing, 1992, s. 241 4\nJohn Maddox, "Down with the Big Bang", Nature, vol. 340, 1989, s. 378 5\nH. P. Lipson, "A Physicist Looks at Evolution", Physics Bulletin, vol. 138, 1980, s. 138 6\nPaul Davies, The Cosmic Blueprint, London: Penguin Books, 1987, s. 203 7\nW. Press, "A Place for Teleology?", Nature, vol. 320, 1986, s. 315 8\nGeorge Greenstein, The Symbiotic Universe, s. 27 9\nDenton, Michael Denton, Nature's Destiny: How the Laws of Biology Reveal Purpose in the Universe, The New York: The Free Press, 1998, s. 14 10\nPaul Davies and John Gribbin, The Matter Myth, Simon & Schuster, New York, 1992, s. 10 11\nCharles Darwin, The Origin of Species: A Facsimile of the First Edition, Harvard University Press, 1964, s. 184 12\n"Hoyle on Evolution", Nature, cilt 294, 12 Kas?m 1981, s. 105 13\nEdwin R. Wallace IV, "Psychiatry and Religion: A Dialogue", in Joseph H. Smith and Susan A. Handelman, eds., Psychoanalysis and Religion, John Hopkihs University Press, Baltimore, 1990, s. 1005 14\nPatrick Glynn, God: The Evidence, The Reconciliation of Faith and Reason in a Postsecular World, Prima Publishing, California, 1997, s. 61 15\nIbid, s. 69 16\nIbid. s. 78 17\nPatrick Glynn, God: The Evidence, The Reconciliation of Faith and Reason in a Postsecular World, Prima Publishing, California, 1997, s. 161-62\nJames Joll, Europe Since 1870: An International History, Penguin Books, Middlesex, 1990, s. 102-103 2323\nPatrick Glynn, God: The Evidence, The Reconciliation of Faith and Reason in a Postsecular World, Prima Publishing, California, 1997, s. 161\nPatrick Glynn, God: The Evidence, The Reconciliation of Faith and Reason in a Postsecular World, Prima Publishing, California, 1997, s. 163\nPatrick Glynn, God: The Evidence, The Reconciliation of Faith and Reason in a Postsecular World, Prima Publishing, California, 1997, s. 27\nЭйфел минораси – Парижнинг рамзи. Унинг қурилиши 1889 йилда бошланиб, 26 ой давом этган. Миноранинг баландлиги 321 метр. У қирқ йил давомида дунёдаги энг баланд иншоот бўлиб келган.\nWednesday, 02 April 2014 18:23\nЭволюция назарияси оламнинг яратилиши тўғрисидаги ҳақиқатни инкор этиш мақсадида олға сурилган эди, бироқ у аслида самарасиз, илмий асосланмаган бир сафсатадан бошқа ҳеч нарса эмас. Ҳаёт жонсиз материядан тасодифий равишда пайдо бўлган, деган даъво билан майдонга чиққан бу назария коинотдаги ва тирик жонзотлардаги аниқ бир илоҳий яратилганликнинг илмий далиллари орқали чиппакка чиқди. Шу тахлитда, Аллоҳнинг коинотни ва ундаги тирик жонзотларни яратганлиги ҳақидаги ҳақиқатни фан тасдиқлади. Эволюция назариясини сақлаб қолиш учун бугунги кунда амалга оширилаётган тарғибот ва ташвиқот ишлари фақатгина илмий далилларни бузиб кўрсатиш, нотўғри талқин этиш ва алдов ҳамда фан ниқоби остидаги ёлғонларга асосланган.\nSaturday, 29 March 2014 07:37\nДарвин назариясини ҳаммамиз яхши биламиз – жонли организмлар табиатга мослашиб бориш натижасида босқичма-босқич ривожланишган, содда организмлардан мураккаб организмлар шаклланган ва миллионлаб йиллар давом этган эволюция сувдаги энг оддий катакчадан инсоннинг келиб чиқишига имкон яратган. Биз «дарвин назарияси» деганда маймуннинг одамга айланишини тушунишимизга сабаб – Дарвин ўз эволюциясида инсондан олдинги нуқтага маймунни жойлаштирган ва уларни «ота-боболаримиз» деб тан олган.\nFriday, 28 March 2014 05:23\nГап учадиган жонзотлар ҳақида кетганда, биз дарҳол қушларни эслаймиз. Бироқ учадиган ягона жонзот қушлар эмас. Кўплаб ҳашоратларнинг қанотлари ҳам парвоз қилиш учун мослаштирилган. Масалан, Қиролича капалаклари бемалол Американинг шимолий қисмидан марказий қисмига учиб ўтади. (n «Le Grand Voyage du Papillon», Science Illustre, say 5, May s 1993, s.41.) Ниначи ва пашшалар эса ҳавода муаллақ тура олади.\nMonday, 24 March 2014 06:38


Создано 09 Июль 2018\tПросмотров: 2335\nПайғамбаримиз (с.а.в.) фавосиқ деб аталмиш бешта жонзотни бундан истисно қилганлар. Яъни, уларни инсон эҳромда бўлганида ҳам ўлдириши мумкин. Улар: қопағон ит, бўри, калхат, қарға, илон ва чаён. Чунки булар инсонларга зарар етказувчилардир.\nҚарғадан мурод , у ахлат ейди. Бу Абу Юсуфдан ривоят қилинган.\nЭҳромдаги киши бирор овни ўлдирса ёки уни ўлдирадиган кишига кўрсатса, у жазоланиши керак. Ўлдирганга жазо “Эй, имон келтирганлар, эҳромда бўлган чоғингизда бирор овни ўлдирманг! Сизларнинг орангиздан ким қасддан бирон овни ўлдирса, (унга овнинг баробарида) жазо бордир” оятига биноандир.\nАгар овни кўрсатиб берувчи Ҳарам ичидаги эҳромсиз бўлса, унга ҳеч нарса вожиб бўлмайди.\nБу ҳукмда қасддан қилувчи билан унутиб қилувчи баробар.\nШунингдек, биринчи бошлаган ва қайта-қайта қилувчи ҳам баробар. Бунинг белгиланга жазоси икки адолатли киши томонидан баҳоланади, кейин у жазони ўташда ихтиёри ўзида бўлади, хоҳласа овнинг қиймати қурбонликка етса, қурбонлик сотиб олиб сўяди, хоҳласа пулига таом сотиб олиб, ҳар бир мискинга ярим соъ (1,8 кг) буғдой ёки бир соъ (3,6 кг) арпа ёки хурмони садақа қилади ва агар хоҳласа рўза тутади.\nҲайвон ўлдирилган жойида баҳоланади. Овнинг бирор аъзосини кесиб, айб-нуқсонли қилиб қўйса, унинг нуқсонини тўлдиришга ўшани қилган киши зомин бўлади.\nАгар бирон қуш пати ёки бирон ов оёқларини кесиб қўйса, шундан сўнг у ўзини ҳимоя қилиш доирасидан чиқиб қолса, унинг қийматини тўла ҳолда тўлаши вожиб. Чунки, у ундан ҳимоя воситасини кетказиш билан унинг тинчлиги, хотиржамлигини кетказган бўлади. Шу сабабли унинг жазосини ўтайди.\nТуяқуш тухумини синдирганга унинг қиймати вожиб. Чунки тухум овнинг асли бўлиб, у, кейинчалик, овга айланиши мумкин эди. Шу боис, тухумдан ўлик жўжа чиқса, тириклик қиймати миқдорида жазо ўташ вожиб. Истеҳсонга кўра, бунда тухум тирик жўжа чиқариш учун тайёр эди. Вақти келмасдан аввал уни синдириш жўжанинг ўлимига сабаб бўлди.\nФавосиқ деб аталмиш жонзотлари қатл қилиш\nҚарға, калхат, илон, чаён, сичқон, қопағон (қутурган) ит ва бўрини ўлдирганлик учун ҳеч қандай жазо йўқ.\nЧумоли, бурга кана, чивин ва пашшани ўлдирган инсонга ҳам жазо белгиланмаган.\nБит ёки чигирткани ўлдирган одам хоҳлаганича бир сиқим таом ёки хурмо садақа беради.\nЭҳромдаги инсон сўйган овидан мажбуран бирор нарса еса, егани миқдорида жазо вожиб.\nЭҳромга кирган кишига ҳалол қилинган ов\nЭҳромдаги кишига қўй, сигир, туя, товуқ ва хонаки ўрдакни сўйишга рухсат берилган. Зеро, булар ваҳший бўлмагани учун ов ҳисобланмайди.\nАммо оёғи попукли каптар, хонакилашган кийикни ўлдирса, унга жазо вожиб. Бундан ёввойи “Баир” мустасно.\nЭҳромдаги киши эҳромда бўлмаган кишининг овлаган ови гўштидан ейишида зарар йўқ. Модомики, эҳромдаги киши уни кўрсатиб қўймаган ва уни овлашга буюрмаган бўлса.\nҲарам (Макка шаҳри)да ов қилиш\nва дарахтларини кесиш\nЭҳромнинг овини эҳромдан бўлмаган одам сўйса, унинг нархини фақирларга садақа қилади, холос. Чунки ов Ҳарам сабабли омонликка эришган. Аммо у сўйган одам учун садақанинг ўрнига рўза тутиб бериши жоиз эмас.\nҲарамдаги ўт (майса, кўкат) ёки дарахтни кесса, агар у бирор-бир кишининг мулки бўлмаса ва уни одамлар ўстирмаган бўлса, у одам унинг қийматини тўлаши вожиб. Башарти, кўкат ёки дарахт қуриб қолган бўлса, тўламайди. Чунки ўсувчи бўлмаган дарахт учун товон йўқ.\nҲарамнинг ўт-ўлани билан ҳайвон ўтлатилмайди, улар кесилмайди. Фақат “Изҳир” номли дарахтни кесиш мумкин, шунингдек, ўт-ўлан туркумидан бўлмаган қўзиқоринни ҳам териш мумкин.\nЖазода шерик бўлиш\nҚорин (ҳаж билан умрани бирга қилувчи)нинг ҳар бир қилган жинояти учун икки қон, муфрид (ёлғиз ҳаж қилувчи)га эса бир қон чиқариш вожиб. Икки қоннинг бири ҳаж, иккинчиси умра учун.\nЭҳромдаги икки киши бир овни ўлдиришда шериклик қилса, уларнинг ҳар бирига тўла жазо вожиб бўлади. Чунки улар шерикчилик билан бўлса-да, жиноятни тўлиқ содир қилган.\nЭҳромда бўлмаган икки одам Ҳарамнинг овини ўлдиришда шериклик қилса, уларнинг иккисига битта жазо вожиб. Чунки бу ўринда товон, сон (ўрин)дан бадал бўлиб, жиноятдан мурод жазо эмас. Демак, ўрин бирлашиш билан товон ҳам бирлашади.\nЭҳромдаги киши овни сотса ёки сотиб олса, қилган савдоси ботил. У овни тирик ҳолда сотса, овнинг омонлигини бузган бўлади; агар ўлдиргандан кейин сотса, ўликни сотган бўлади.\nАбу Бакр Розий. ТУҲФАТУ-Л-МУЛУК китобидан. -Б. 209


«Оқ-тепа» Ўзбекистон Биринчилигидан четлатилди\n14:27 / 01.06.2016\n«Оқ-тепа» 1-лига жамоалари ўртасидаги Ўзбекистон Биринчилиги мусобақаси билан хайрлашди.\n«Жамоамиз бугун мазкур масала юзасидан ЎФФга расмий хат орқали мурожаат билан чиқди. Хатда чемпионатдаги иштирок тўхтатилишининг асл сабаблари батафсил кўрсатиб ўтилган. Айтиш керак, гарчи «Оқ-тепа» 1-лигадаги иштирокини якунлаган бўлса-да, клуб сифатида фаолиятини тўхтатгани йўқ», дейилади жамоа матбуот хизмати хабарида.\nПФЛ сайтида жамоанинг четлатилишига изоҳ берилган.\nЎзбекистон Профессионал Футбол Лигаси Ижроқўми қарорига кўра, «Оқтепа» клуби молиявий муаммолар, шунингдек, мусобақада иштирок этиш учун тўланиши лозим бўлган бадал пулларини белгиланган муддатда тўлай олмагани, тиббий кўрик ҳамда жарима санкциялари учун тўланиши лозим бўлган қарзларни тўлай олмагани туфайли Ўзбекистон Биринчилиги-2016 иштирокчилари рўйхатидан чиқарилган.\nМазкур қарор 2016 йилги мусобақа регламенти, Тартиб-интизом кодексининг 5-модда, 1-бўлим, 5.33 пунктига асосан қабул қилинган.\n«Оқ-тепа» клуби 2016 йилги мусобақа регламентига асосан, ушбу мавсумда белгиланган ўйинларнинг ярмини ҳам ўтказмагани боис, унинг иштирокидаги мавсумдаги барча ўйин ҳисоблари бекор қилинган. Огоҳлантиришлар ҳамда четлатишлар ўз кучида қолган.\nЭслатиб ўтамиз, «Оқ-тепа» клуби ўзбек футболи мухлислари орасида жамоа директори Ғанишер Шоғуломов ўтган йил кузида «Спорт» телеканалининг «Соккер клуб» кўрсатувида келишилган ўйинлар билан боғлиқ иллатлар ҳақида гапириб ўтганидан кейин янада танилганди.\nКейинроқ, 2016 йил бошида «Соккер клуб» кўрсатуви ўз фаолиятини тўхтатди.


Пойтахтимизда Маданият вазирлиги ҳамда Театр арбоблари уюшмаси ҳамкорлигида Ватанимиз мустақиллигининг 27 йиллигига бағишлаб ташкил этилган Ўзбекистон қўғирчоқ театрларининг XI анъанавий кўрик-фестивали бўлиб ўтмоқда\nСанъат дунё халқларини бирлаштиради\nМақом санъати ўзбек халқининг мусиқий энциклопедиясидир. Унда халқимизнинг қадимий тарихи, маънавий дунёси, бадиий фалсафаси, руҳи мужассам. Шу боис неча асрдирки, мақом бебаҳо маданий мерос сифатида ардоқланиб келмоқда.\nТошкент Фотосуратлар уйида Stella Polare тахаллуси билан ижод қилиб келаётган Ҳулкар Юнусованинг “Recycle” номли шахсий кўргазмаси очилди\nБир кунда икки фильм тақдимоти\nАлишер Навоий номидаги киносаройда “Ўзбеккино” Миллий агентлиги буютрмасига биноан ишлаб чиқарилган ҳужжатли фильмларнинг тақдимоти ўтказилди.\nЎтирик гаплар эмас...\n«Ҳар гал янги нимадир ёзганингизда бир гапларни айтдим-ов, деб ўйлайсиз ўзингизча. Лекин, бари – денгиздан томчи. Дилдагисини умрнинг охиригача айтиб адо қилиб бўлмас! Муҳим гапни айтиш учун аввало, кўнгилда шундай гап бўлиши керак».\nМаҳоратли устоз журналист Икром Ўтбосаровнинг “Ватанда сафар қил...” китоби нашр этилди\nДонишманд халқимизда аввал иқтисод деган пурмаъно нақл бор. Шу маънода, одамлар турмушига кириб келган ҳар қандай иқтисодий воқеа, ўзгариш, янгиликлар журналист онгу шуурида, тафтиш ва таҳлил тегирмонида бетиним айланиб туриши табиий ва зарур.\nБу юрак — тилсиз шоир\nБу юракда нелар бор, Очиб кўрар замон йўқ.\nБу марказ келгусида Имом Бухорий мажмуаси билан яхлит комплекс сифатида юртимиздан етишиб чиққан буюк алломалар меросини ўрганиш ва тадқиқ этишга хизмат қиладиган маърифат масканига айланиши шубҳасиз.\nЯқинда таниқли шоир Фармон Қарнабийнинг “Ғазал-маъни, ғазал-санъат...” номли девони чоп этилди.


Airbus А321 ҳалокати: мотам ва ғусса\n19:18 24 Июн 2018\n17:59 03.11.2015 (Янгиланган 18:33 03.11.2015) Ҳавола олиш\n18:39Ўзбекистонда танишини уриб, пулларини ўғирлаган эр-хотинга қидирув эълон қилинди\n18:18Кран бошқарувчисининг намоз ўқиши барчани ҳайратда қолдирди\n15:39Тошкентда ММА жангчиси Мурод Хонтўраев қўлга олинди\n13:11"Узр, Ровшан ака": Уткин Равшан Эрматовдан кечирим сўради\n12:53Тошкентда бекатда ухлаган аёл ўз оиласи бағрига қайтарилди\nРавшан Эрматов Аргентина-Хорватия баҳсида биронта хато қилмади\nЖаҳон банки Роғун ГЭСи қурилишини молиялаштирмайдиган бўлди\nЎзбек халқи, футболи, палови ва Ўзбекистонга нисбатан ҳеч қандай хусуматим йўқ - Уткин\nУткин ўзбек футбол мухлислари билан бевосита мулоқотга чиқишини маълум қилди\n"Когалымавиа" компаниясининг ҳалокатга учраган Airbus A321 самолёти бўлаклари. Самолёт Шарм эл-Шейх - Санкт-Петербург йўналишида парвоз амалга ошираётган вақтда содир бўлган.\n"Когалымавиа" компанияси вакили таъкидлашича А321 ҳалокати ташқи сабабларга кўра юз берган.\nСинай ярим оролида ҳалокат жойини кўздан кечирган экспертлар самолёт ҳавода парчаланиб кетганини таъкидлашди.\nШу ўринда "Когалымавиа" компанияси вакиллари самолет двигатели ёки бошқа тизими ишдан чиқиши натижасида ҳавода парчаланиб кетиши мумкин эмас. Самолёт ҳалокати ташқи таъсир натижасида содир бўлган дейишмоқда.\nКомпания маълумотига қараганда, ҳалокат содир бўлган вақтда А321 экипажи самолёт бошқаруви назоратини бутунлай йўқотишган. Ҳалокатга учраган самолёт олдин дум қисмида жараҳатланган бўлганлиги ҳам маълум бўлди, лекин парвоз олдидан самолёт тўлиқ техник назоратдан ўтган.\nРоссия президентининг матбуот котиби Дмитрий Песков ҳалокатнинг барча сабабларини ўрганишни талаб қилди ва ушбу ҳалокатни, албатта, Россиянинг Суриядаги ҳарбий операцияси билан боғлаш керак эмаслигини таъкидлади.\nҲалокат мунособати билан Санкт-Петербургда уч кунлик мотам эълон қилинган. Дунёнинг кўплаб мамлакатлари раҳбарлари, жумладан АҚШ Давлат секретари Жон Керри, Қозоғистон, Босния ва Герцоговина, ЖАР, Чехия, Эритрея, Судан, Словакия, Сурия, Сингапур, Сейшел ороллари, БАА, Монголия, Мали, Жанубий Корея, Қирғизистон ва Въетнам раҳбарлари, Монако қироли, Оман султони, Куба раҳбари Рауль Кастро, Афғонистон собиқ раҳбари Карзай ва Норвегия бош вазирлари ҳалокат мунособати билан Россия президентига ва халқига самимий ҳамдардлик билдирмоқда.\nОхирги янгиланиш: 17:16 21.06.2018\nРавшан Эрматов Аргентина-Хорватия баҳсида ҳакамлик қилади. Ўзбекистонлик ҳакамга унинг ватандошлари Абдухамидулло Расулов ва Жаҳонгир Саидов ёрдам беради.\nОхирги янгиланиш: 12:06 20.06.2018\nХитой учун гуруч муҳим аҳамитга эга. Гуруҳ нафақат асосий маҳсулот балки Хитойнинг маданиятининг бўлаги ҳисобланади. Моҳир усталар гуруҳ далалари ажойиб санъат намуналарига айлантиришди.\nОхирги янгиланиш: 21:08 17.06.2018\nБугун бўлиб ўтадиган Германия ва Мексика ўйини олдидан тайёрланган фотолавҳамизни томоша қилинг.\nОхирги янгиланиш: 18:28 16.06.2018\nЎзбекистоннинг Шарқий ҳарбий округда ҳарбийлар жанговар тайёргарлигини ошириш янгича усул ва услублар асосида ўтказилди\nТошкентда ММА жангчиси Мурод Хонтўраев қўлга олинди\nТошкентда аралаш курашнинг жангчиси Мурод Хонтураев, тан жароҳати етказишда айбланиб қўлга олинди.\nКран бошқарувчисининг намоз ўқиши барчани ҳайратда қолдирди\nБаланд минорали кран бошқарувчиси иш жойини тарк этмай намоз ўқиши барчани ҳайратда қолдирди.\nБМТ Бош Ассамблеяси Ўзбекистон томонидан ишлаб чиқилган резолюцияни қабул қилди.\nЎзбекистонлик мутахассис ЖЧда комиссар сифатида ишлаган илк Марказий осиёлик бўлди\nПаловда қанча гўшт бўлиши муҳим эмас: Ханкишиев палов пиширишни кўрсатиб берди\nЎзбекистонликлар истеъмол саватига қандай озиқ-овқат маҳсулотлари киради


Cана : 09-11-2018 / Солиқ хабарлари / кўрилди: 97\nҲар бир мурожаатнинг, ҳар бир хатнинг ортида инсон ва унинг тақдири, муаммо ёки таклифи бўлади. Шу маънода бўлаётган мурожаатларнинг ўрганилиши ҳамда ижобий ечим топиши бугунги кун давлат идоралари вакилларининг бурчидир. Бу эса аҳолининг давлатга, эртанги кунга ишончини янада мустаҳкамлайди.\nСирдарё вилоят давлат солиқ бошқармасида ўрнатилган "Ишонч телефони”га юридик ва жисмоний шахслардан кўплаб мурожаатлар қабул қилинмоқда. Йил бошидан буён юздан ортиқ бўлган мурожаатларда нархларнинг сунъий оширилиши, тўлов терминалларининг ўрнатилмаганлиги, назорат касса машина чекининг берилмаганлиги, белгиланган савдо қоидаларининг бузилиши каби ҳолатлар баён этилган.\nКелиб тушган мурожаатларнинг ҳар бирига алоҳида эътибор қаратиш, қонун ҳужжатларида кўрсатилган муддатларда, ваколат доирасида ўрганиш, ижобий ечим топиш солиқ хизмати органларида фаолият юритаётган ҳар бир ходимдан катта масъулият ва шахсий жавобгарлик талаб этади.\nГулистон туманида яшовчи фуқаро Ф.М.нинг мурожаатида озиқ-овқат маҳсулотларини банк пластик карталари орқали харид қилишда муаммолар юзага келаётгани ҳақида тўхталиб ўтилган. Мурожаат юзасидан ўтказилган ўрганишда Гулистон шаҳар деҳқон бозори ҳудудида озиқ-овқат маҳсулотлари билан чакана савдо қилаётган якка тартибдаги тадбиркор Н.А. тўлов терминал аппаратини ишлатмасдан фаолият юритаётганлиги аниқланди. Тегишли тартибда профилактик суҳбат ўтказилгандан сўнг тўловларни банк пластик карталари орқали қабул қилишни бошлади.\nСавдо дўконига тўлов терминал аппарати ўрнатган экан харидорларни сарсон қилиб, уларга ноқулайлик туғдириб, тўловларни банк пластик карталари орқали қабул қилишни рад этганлигиниҳеч бир сабаб билан оқлаб бўлмайди. Бу каби ҳолатларга дуч келганимизда истеъмолчи, харидор сифатида ўз ҳақ-ҳуқуқларимизни талаб қилишдан қўрқмаслигимиз керак.\nБу каби мисолларни кўплаб келтиришимиз мумкин. Чунки мурожаат юборишнинг ҳам қабул қилишнинг ҳам кенг имкониятлари ҳаётга тадбиқ этилган. Жумладан Ўзбекистон Республикаси Президентининг виртуал қабулхонаси, Халқ қабулхонаси барча давлат ташкилотларининг қабулхоналари ҳамда "Ишонч телефони” мунтазам фаолият юритмоқда. Хусусан 2018 йилнинг учинчи чорак якуни бўйича Сирдарё вилоят давлат солиқ бошқармасига Ўзбекистон Республикаси Президентининг виртуал қабулхонасидан 80 дан ортиқ мурожаатнинг келиб тушганлиги, Сирдарё вилоят Халқ қабулхонасидан эса 30 га яқин мурожаатлар қабул қилинганлиги бунинг ёрқин исботидир.\nАҳолини қийнаётган маиший масаладан тортиб, катта-катта муаммолар бирин кетин ижобий ечим топаётгани одамларда эртанги кунга ишонч, юртга фидойиликни, бурчга садоқатнинг ортишига хизмат қилмоқда.\nБу эса жамиятимизда олиб борилаётган туб ислоҳотлар замирида халқ манфаатлари, уларнинг бугунги ҳаётидан рози эканлигини таъминлаш, аҳолининг дарди ва ташвишларини мужассам этган мурожаатлар ўз вақтида назоратга олиниши ҳамда фуқароларнинг ҳуқуқ ва манфаатларининг тўлиқ ҳимоя қилинганлиги юрт равнақи йўлида амалга оширилаётган изчил ислоҳотларнинг рўёбга чиқишида муҳим аҳамият касб этиб бораверади.\nСолиқ тизимида видео-конференция ташкил этилди


Ҳиссиётни қўзғаш 25-10-2021, 21:36 | Zamin.uz\n09:09 / 21.12.2018\nФикр ўрнига ҳиссиётни қўзғаш мантиқий таҳлилни, жумладан ўзни танқид қилиш ҳиссини тўхтатишга хизмат қиладиган анъанавий йўлдир. Шунингдек таъсирли ибораларни ишлатиш ҳам онгсизлик ва шуурсизлик ҳолатини юзага келтиради. Энди бу ҳолга тушган каллага турли фикр ва майллар, ҳамда қўрқув, қараш ва хулқ-атворлар уруғини экиш мумкин бўлади.\nНоами Чомски, америкалик файласуф\nМулоҳаза: Араб тилли ижтимоий тармоқларда бу фикрга илоҳий ваҳийни рўкач қилган ҳолда эътирозлар бўлмоқда. Ушбу эътирозлар "Ваҳий ҳам ҳиссиётни қўзғайди. Наоми Чомскининг фикрича уям мазкур натижа, яъни онгсизлик ва ақлни ишлатмаслик ҳолатига олиб келарканда. Бундай натижа ваҳий мартабаси учун лойиқ эмас", деган мазмунда бўлмоқда.\nТўғри, бу эътирозда ҳам жон бор. Ваҳийга асосланган таълимот ва диний хитоб доим инсон ҳиссиётини қўзғайди. Лекин ғаразгўй инсон томонидан ҳиссиётни қўзғаш билан илоҳий ваҳийнинг ўртасида фарқ бор. Одатда биринчиси натижасидан инсон афсус ва надоматларга дучор бўлса, иккинчисининг натижаси кўпгина яхшиликларга боис бўлади. Қолаверса, илоҳий ваҳий ақл ва ҳисга баробар хитоб қилгани учун онгсизлик ва шуурсизлик ҳолати юзага келмайди. Демак, файласуф олимнинг бу фикри фақат ғаразгўй инсонлар томонидан қўзғаладиган ҳиссиётга тегишли.\nЯнгиликлар » Ҳаёт тарзи » Ҳиссиётни қўзғаш


2017 йилнинг энг масъулиятли аэропортлари рейтинги тақдим этилди - XABARDOR.UZ\n2017 йилнинг энг масъулиятли аэропортлари рейтинги тақдим этилди\nБританиянинг OAG компанияси таҳлилчилари дунёнинг энг масъулиятли аэропортларига доир янги статистикани тақдим этишди. OAG 2016 йилдаги 54 миллион парвоз ёзувларини ўрганиб чиқиб, шунга доир янги рейтинг билан бўлишди.\nҲавайининг “Нawaiian Airlines” компанияси сўнгги 12 ой ичида рўйхатнинг тўққизинчи ўрнидан биринчи ўрнига кўтарилишга муваффақ бўлди. “Нawaiian Airlines” рейслари ўз вақтида парвоз қилиш ва қўниш бўйича бошқа авиакомпаниялар орасида етакчиликни қўлга киритди. Унинг 89,87 фоиз рейси белгиланган вақтда амалга оширилган.\nИккинчи ўринни Панаманинг “Copa Airlines” компанияси эгаллади. 88,75 фоиз рейслар белгиланган вақтида парвозга кўтарилган ҳамда қўнишни амалга оширган.\nУчинчи ўрин Нидерландиянинг “KLM” авиакомпаниясига насиб этди – 87,89 фоиз. Авиакомпания бир йил аввал 12-ўринни эгаллаган, бу йил эса 3-ўринга кўтарилишга муваффақ бўлган.\nТўртинчи ўрин Австралиянинг “Qantas” ташувчиси томонидан банд қилинди. Бу авиакомпания Осиё-Тинч океани минтақасидаги энг масъулиятли авиакомпания мақомига эга. Бу ерда 87,56 фоиз рейс ўз вақтида амалга оширилади.\nЯпониянинг “Japan Airlines” авиакомпанияси жорий йилда бир поғона пастлаб, 5-поғонани эгаллади. Япон ташувчиси 86,74 фоиз рейсни ўз вақтида амалга оширади.\nБуюк Британиянинг “Flybe” аэропорти 86,2 фоиз рейсни белгиланган вақт атрофида бажариб, рейтингнинг 6-ўрнида қайд этилди.\n“Alaska Airlines” авиакомпанияси 86,05 фоиз рейсларини ўз вақтида бажариши билан 7-поғонани банд этди.\nИспаниянинг “Iberia” аэропорти 85,67 фоиз рейсни белгиланган вақт атрофида амалга ошириб, 8-ўринни эгаллади.\nБуюк Британиянинг яна бир аэропорти – “Monarch Airlines”да 85,67 фоиз рейс ўз вақтида парвоз қилади ва ўз вақтида қўнади – 9-ўрин.\nСингапурнинг “Singapore Airlines” аэропорти 85,19 фоиз рейсни белгиланган вақтда бажариб ўнликнинг сўнгги поғонасидан ўрин олди.\nРекорд қайд этган энг катта порцияли 10 та таом


Белбоғли кураш бўйича “Адолат кубоги” мусобақасининг ҳудудий босқичи ташкил қилинди » KarInform\nБелбоғли кураш бўйича “Адолат кубоги” мусобақасининг ҳудудий босқичи ташкил қилинди\nЎзбекистонда миллий спорт турларини ривожлантириш, ёшларнинг жисмоний тарбия ва спорт билан шуғулланиши учун шарт-шароит яратишга қаратилаётган алоҳида эътибор самарасида белбоғли кураш ҳам оммалашиб бормоқда. Белбоғли курашга бўлган қизиқиш тубдан ўзгарди, унинг қоидалари такомиллаштирилди. Ушбу спорт тури бўйича мамлакатимизда нуфузли мусобақалар ташкил этилиб, болалар ва ўсмирлар спорт мактабларида юзлаб спорт тўгараклари фаолият юритмоқда.\nБугун белбоғли кураш тури билан юртимиз ўғил-қиз мунтазам шуғулланмоқда. Улар Осиё, жаҳон чемпионатлари ва халқаро мусобақаларда муносиб иштирок этиб, ғолиб ва совриндорлар қаторидан жой эгаллаб келмоқда.\nБелбоғли кураш спорт турини ривожлантириш, иқтидорли курашчиларни саралаш ва рағбатлантириш, ўсиб келаётган ёш авлодни соғлом, бақувват ва баркамол қилиб тарбиялашга ўз ҳиссаларини қўшиш мақсадида Ўзбекистон “Адолат” СДП Қорақалпоғистон Республикаси ҳудудий Кенгаши томонидан бир қатор ижобий ишлар амалга оширилмоқда.\nЖумладан, партиянинг ҳудудий Кенгаши томонидан Ўзбекистон «Белбоғли кураш» федерациясининг Қорақалпоғистон бўлими билан ҳамкорликда белбоғли кураш бўйича “Адолат кубоги” мусобақасининг ҳудудий босқичи ташкил қилинди. Бу ҳақда Ўзбекистон “Адолат” СДП Қорақалпоғистон Республикаси Кенгаши матбуот котиби Айшолпан Оразимбетова хабар берди.\nНукус шаҳридаги 2-сонли болалар ва ёш усмирлар спорт мактабида ўтказилган мусобақада Республикамизнинг шаҳар ва туманларидан ташриф буюрган 2000, 2001 ҳамда 2002 йилларда туғилган нафар курашчилар 55, 60, 65, 71, 77, 83 кг вазн тоифаларида гиламга чиқдилар.\nМусобақа ғолиб ва совриндорлари Ўзбекистон “Адолат” СДП Қорақалпоғистон Республикаси ҳудудий Кенгашининг 1-2-3-даражали дипломлари ва эсдалик совғалари билан тақдирланишди. Хар бир вазн тоифаси бўйича биринчи ўринни эгаллаган курашчилар мусобақанинг Тошкент шаҳрида бўлиб ўтадиган Финал босқичига йўлланмани қўлга киритишди.\nНДПИда 6 спорт тури бўйича «Спартакиада-2018» мусобақалари якунланди\nНукус давлат педагогика институти талабалари регби бўйича Ўзбекистон кубоги ...\nҚорақалпоғистонда Қуръон мусобақаси ғол ...\nЎзбекистонда янги байрам эълон қилинди


Сурхондарё вилоятида умумхалқ экологик хайрия ҳашари уюшқоқлик асосида давом этмоқда (Фоторепортаж) - Халқ сўзи\n16:35 26 Январь 2019 Жамият\n“Халқ сўзи ONLINE”. Илҳом Раҳматов/Сурхондарё. Ҳашар ҳамиша халқимизни эзгу мақсад атрофида бирлаштириб, унинг ёрдамида кўлами ва аҳамияти улкан бунёдкорлик ҳамда яратувчанлик ишлари ўзаро ҳамжиҳатликда адо этилган. Умумхалқ экологик хайрия ҳашарида халқимизнинг ушбу қадриятлари яна бир бор ўз ифодасини топди. Биргина Сурхондарёда 1 миллион 200 минг нафардан ортиқ ҳамюртларимиз ҳашарда фаол иштирок этмоқда.\nҲашар давомида вилоятдаги корхона, муассаса ва ташкилотлар, шунингдек, ҳар бир хонадон, маҳалла ҳудуди, кўча ва хиёбонлар тозаланиб, ободонлаштирилди. Ҳудудларда йиғилиб қолган қурилиш ҳамда маиший чиқиндилар олиб чиқилди. Мевали ва манзарали дарахт ҳамда гул кўчатлари экилди. Мавжуд дарахтларга шакл берилиб, оқланди. Қурилиш ишлари олиб борилаётган иншоотларда қўшимча ҳашарчилар жалб этилди. Ал-Ҳаким Ат-Термизий ва Имом Термизий ёдгорлик мажмуалари, муқаддас қадамжо ҳамда қабристонлар обод этилди.\n— Ал-Ҳаким ат-Термизий ёдгорлик мажмуаси вилоятимиздаги энг табаррук жойлардан бири. Шу боис бу ерга ҳар куни кўп сонли маҳаллий ва хорижий зиёратчилар ташриф буюришади, — дейди ёдгорлик мажмуаси раҳбари Абдураим Чориев. — Ёдгорлик мажмуасини доимий гўзал ҳамда кўркам сақлаш мақсадида куз-қиш мавсумида 60 минг туп, баҳор-ёз мавсумида 80 минг тупдан зиёд гул кўчатлари экиб, парвариш қиламиз. Шунингдек, мажмуа ҳудудидаги 4 мингдан ортиқ дарахтлар тоза экологик муҳитни яратиб бераётир. Бугунги умумхалқ ҳашари муносабати билан биз баҳорги мавсум ишларини бошлаб юбордик.\nҲашар муносабати билан вилоятдаги Меҳрибонлик ва Мурувват уйлари, махсус мактаб интернатлари тарбияланувчилари ҳамда боқувчисини йўқотган, ижтимоий кўмакка муҳтож оилалар ҳолидан хабар олинди. Айрим эҳтиёжманд хонадонларда таъмирлаш ишлари бажарилди. Шу билан бирга, аҳолининг экологик ва эстетик маданиятини юксалтириш, кишиларда она табиат ҳамда унинг неъматларига меҳр-муҳаббат ҳиссини ошириш, атроф-муҳитни муҳофаза қилишнинг аҳамияти кенг тарғиб қилинди.\nВилоятда умумхалқ ҳашари давом этмоқда.


Унванул баён 7-услуб (ўзбекча)\nБўлим: Ҳикмат\t Сана: Сейшанба, 26 Сентябр 2017 17:24\nАбу Муҳаммад Жамолиддин Абдуллоҳ ибн Муҳаммад ибн Омир ибн Шарафиддин Шибровий\nва бустанул азҳан ва мажмуъу насаиҳ фил ҳикам\n(Баён манзили ва зеҳнлар бўстони ҳамда насиҳат ва ҳикматлар мажмуъаси)\nШайх Абдуллоҳ Шибровийнинг “Унвонул баён ва бўстонул азҳан” (Баён манзили ва зеҳнлар бўстони) китобида муслим инсоннинг комиллик йўлидаги манзилларига таъриф берилган. Бу манзилларни таниб, саҳифадан саҳифага ичкарироқ кираётган инсон қачонлардир йўқотган нарсасини топгандай қувончга тўлади... ойсиз, юлдузсиз зимистон тун бағрида адашиб чарчаган йўлчига узоқдан “йилт” этиб бир нур кўринса, бу нур уни умид чироғи бўлиб ўзига чорламайдими, бу умид унга тетиклик, куч-қувват бағишламайдими, бу ишонч, бу қувват уни нажотга элтмайдими?!\n“Унвон...” китоби билан яқиндан танишиш асносида кўнгилда шундай таассуротлар кечди. Бу бежиз эмас. Каломдаги иъжоз мақоми Пайғамбаримиз Муҳаммад алайҳиссалом сўзларига ҳам кўчганига ҳадиси шарифлар гувоҳ. Расулуллоҳ соллаллоҳу алайҳи васалламнинг ҳадислари Қуръони каримда ҳикмат дея зикр этилган. Ҳикмат “жавомеъул калим” (қисқа лафзда кўп маъноларни жамлаш) услуби орқали намоён бўлган. Бу неъмат Аллоҳнинг маҳбуб Пайғамбари Муҳаммад алайҳиссаломга берилган эди. Мазкур китобда айни услубга муҳаббат таъсирланиш самарасини таъминлаганига шубҳа йўқ. Негаки, китоб муаллифи Абу Муҳаммад Жамолиддин Абдуллоҳ ибн Муҳаммад ибн Омир ибн Шарафиддин Шибровий калом, ҳадис, фиқҳ, усули фиқҳ илмларида етук олим бўлиши билан бирга, ўз замонасининг назмий девон тартиб берган мумтоз шоирларидан, адаб илми бўйича рисолалар битган, баёнда мазмун ва шакл уйғунлигини ҳис қилиш малакасига эга инсонлардан эди. Бу имтиёз “жавомеъул калим” услубини ўзлаштиришга имкон берган. Муаллиф мў`жаз жумлада инсоннинг ўзи билан ўзи ва атрофдагилар билан муносабатидаги нозик нуқталарни бўрттириб, заррабин остида кўрсатар экан, бу сирли жозиба ўқувчини ўзига тортади, қўйиб юбормайди, мутоаладан узилолмайсиз...\nТабиийки, бу тавсифлар арабча матнни ўқиш давомида олинган таассуротларга хос. Аслиятдаги мазмун, руҳ, кайфият ўзбекча таржимада қанчалик акс этганини эса аввало, соҳа мутахассислари, қолаверса, зукко ўқувчилар баҳолайди. Лекин шу ўринда таржима жараёни билан боғлиқ айрим фикрларни айтишга эҳтиёж сезиляпти.\nМаълумки, Исломнинг бош манбаи муқаддас Қуръони карим араб тилида нозил бўлган. Пайғамбаримиз Муҳаммад алайҳиссалом ҳам араб тилида гапирганлар. Араб тили мукаммалликда тенгсиз эканига шак йўқ. Бу тил асрлар давомида шу даражада такомиллашган асосга эга бўлдики, илоҳий ҳикмат натижаси ўлароқ, лисоний тизимдаги энг кичик ўзгаришгача ҳар бир ҳолат учун муайян қонуният, аниқ қоида ишлаб чиқилди. Араб тилида қоидага бўйинсунмайдиган ҳолат йўқ. Ҳар бир ўзгаришнинг асоси, тегишли изоҳи бор. Аслида, араб тилини ўрганишнинг қийинлиги, балки осонлиги ҳам шунда.\nАрабий матнни ўзга тилга ўгираётган таржимон, аввало ўша қонуниятлардан хабардор бўлиши талаб этилади. Жумладаги ҳар бир сўзнинг луғавий маъносини билиш матн мазмуни ҳали тўла англанди, дегани эмас. Асар ва унинг муаллифи ҳақида бутун тасаввур ҳосил бўлмагунча таржиманинг тўғрилиги иштибоҳли бўлади. Шунинг учун ҳам бир сатр, жумла, абзацни ўқиб чиқиш билан кифояланмасдан, бир нечта абзац, балки бутун бошли бўлимни ўқиб, тушунгандан сўнггина таржимага уриниш ишончлироқ йўлдир. Чунки матн руҳи қисмда эмас, бутунда акс этади. Матн руҳи англанса, сўзларни ўрни-ўрнига қўйиш осонлашади. Акс ҳолда, мазмун талаб қилган сўзнинг бошқа муқобили танланиб, маъно хиралашади.\nБу вазиятда бошқа оғриқли нуқта ҳам бор. Таржимон арабий матнни бутун нозикликлари билан тушуниб, ҳис қилиб, мазмунни она тилида у даражада бера олмаса-чи?! Табиийки, бу ҳолатда, ўз тили тарихи, табиатини билмаслик, ҳис қилмаслик Яратувчи томонидан ҳар бир миллатга берилган она тилини камситишга ҳужжат бўлолмайди, албатта. Шундай экан, айб таржима қилинаётган тилда эмас, таржимонда! Таржимон она тилини таржима қилаётган тилдан кам билмаслиги керак. Шундагина ўзи таржима қилаётган матннинг муаллифи ва таржимага муҳтож ўқувчиларнинг ҳаққини адо қилган бўлади. Мисол учун, фикрини олий мақомда, фасоҳат ва балоғат билан, “жавомиъул калим” услубида араб тилида изҳор қилаётган донишмандлардан бири айни фикрни ўзбек тилида нима учун нўноқ ифодалаши керак?! Йўқ, бу хато на донишманднинг, на ўзбек тилининг, балки таржимоннинг чекига тушади.\nЭнди “Унвон...” китобининг таржимаси ҳақида икки оғиз сўз. Китоб анъанавий ҳамд, наът, муқаддима, мавзуга кўра ажратилган етти бўлим ва хотимадан таркиб топган. Таржимада арабий матн шартли бўлакларга тақсимланиб, ҳар бўлакдан сўнг матн таржимаси бериб борилди. Айрим сўз ва жумлалар қавс ичида изоҳланди. Матн мазмуни ва руҳини ўзбек тилида имкон қадар сақлашга ҳаракат қилинди. Лекин бу жиҳат арабча матнни наҳв қоидаларига мувофиқ сўзма-сўз таркиб қилишда халал бериши мумкин. Негаки, сўзма-сўз таркиб оғзаки таҳсилга асосланган. Шунингдек, бу ўринда оғзаки нутқ билан ёзма нутқ орасидаги кескин тафовутни ҳам ҳисобга олиш зарур. Оғзаки нутқда устоз шогирд билан бевосита алоқада бўлади, ёзма нутқда эса бунинг иложи йўқ. Шунинг учун ушбу таржимада кўпроқ эътибор мазмунни етказишга қаратилди, шаклни танлашда эса изоҳга ҳожат сезмайдиган ҳолат ихтиёр қилинди.\nТаржима мукаммал бўлди, деган даъводан йироқмиз. Маъно равшан чиқмаган ўринлар учради. Бу бир томондан, араб тилини яхши билмаслигимизнинг, бошқа томондан, она тилида нўноқлигимизнинг оқибати. Қолаверса, эътиқодий маданиятимиз билан боғлиқ бундай ишлар тўла маънода бирдамлик, ҳамкорлик бўлсагина, мукаммал амалга ошади. Устозлар ва ўқувчиларнинг хайрли дуоларига ҳамиша муҳтожмиз.


Навоийда бошқа бир тадбиркорга тегишли ерни $150 мингга сотмоқчи бўлган шахс ушланди – Газета.uz\nLotinchada 17 март 2021, 13:50 Жамият\nБош прокуратура ҳузуридаги департамент ҳамда ДХХ ҳамкорлигида тадбиркорлик субъектларининг ҳуқуқларини ҳимоя қилиш юзасидан тезкор тадбир ўтказилди. Унда бошқа бир шахснинг мулкини сотишга уриниш ҳолати аниқланди.\nМаълум бўлишича, фуқаро Х.Т. фуқаро О.нинг ишончига кириб, аслида «Т» МЧЖга қарашли М.Тороби кўчасида жойлашган 200 кв метр ер майдонини 150 минг АҚШ долларига сотишга келишган. У олдиндан 70 минг долларни олган вақтида ашёвий далиллар билан қўлга олингани айтилмоқда.\nҲолат юзасидан Х.Т.га нисбатан Жиноят кодексининг 168-моддаси (фирибгарлик) билан жиноят иши қўзғатилди.


ИИББ ходимларининг аҳоли орасидаги оилавий низоларни ҳал этишга қўшган ҳиссалари тўғрисида\nЎзингизни ва яқинларингизни асранг, карантинга риоя қилинг!\nМирзо-Улуғбек тумани ИИО ФМБ хотин-қизлар масалалари бўйича инспекторлари Тошкент шаҳар ИИББ психологик таъминот гуруҳи мутахассислари билан биргаликда мунтазам равишда муаммоли оилалардан хабар олишади. Бу каби оилаларга манзилли ёрдам кўрсатилмоқда.\nМасалан, яқинда Феруза массивида олиб борилган хизмат давомида ИИББ ходимлари ижарага олинган квартирада истиқомат қилувчи оиладан хабар олишди. Қўшниларнинг сўзларига кўра, эр-хотин орасида тез-тез жанжаллар чиқиб турар, яқин атрофда яшовчилар эса бу каби ҳолатларнинг гувоҳи бўлишар экан. Психологлар мазкур оила аъзолари билан суҳбатлашдилар, вазият ўрганилиб, муаммо чиқишига сабаб бўладиган омиллар аниқланди. Хусусан, суҳбат давомида турмуш ўртоқларда оиладаги мажбуриятларнинг тақсимланиши билан боғлиқ тушунмовчилик борлиги аниқланди, бу ўзаро тушунмовчилик улар учун муаммолар келтириб чиқариши маълум бўлди. Тошкент шаҳар ИИББ психологик таъминот гуруҳи мутахассислари турмуш ўртоқларга бир-бири билан мулоқот ўрнатиш ва ўзаро муносабатларни тиклаш бўйича зарур маслаҳат ва тавсиялар бердилар. Хотин-қизлар масалалари бўйича инспекторлар оила аъзоларига бундай қийин даврда нафақат болаларни тарбиялашга, балки бир-бирларини қўллаб-қувватлашга ҳам катта эътибор қаратиш кераклигини тушунтирдилар.\nШунингдек, яқинда пойтахт ИИББ психологик таъминот гуруҳи ва Олмазор тумани ИИО ФМБ хотин-қизлар масалалари бўйича инспекторлари Чустий маҳалласи фаоллари билан биргаликда ушбу маҳаллада яшовчи ажралиш арафасида турган оилалардан бирининг муаммосини ўрганишди. Суҳбат давомида психологлар турмуш ўртоқларнинг ўзаро тушунмовчиликлари сабабларини ўрганишди. Оила бошлиғи, 33 ёшли О.У. оила аъзоларига руҳий босим ўтказилаётганлиги аниқлангач у билан профилактик суҳбат ўтказилди. Биргаликда олиб борилган ишлар натижасида оиладаги низо ижобий ҳал қилинди, эр-хотин ярашиб, бир-бирларидан кечирим сўрашди.\nБошқа бир ҳолатда, Яккасарой туманида яшовчи фуқаролардан бири ИИББга мурожаат қилиб, вояга етмаган ўғлига депрессияни енгишда ёрдам беришини сўради. Қариндошлари билан доимий жанжаллар ўсмирга кучли таъсир кўрсатгани маълум бўлди. У тушкунликка тушиб, ҳатто кичик муваффақиятсизликлардан ҳам қаттиқ таъсирланадиган бўлиб қолиб, бир марта уйда ҳеч ким бўлмаганида, ўз жонига қасд қилмоқчи ҳам бўлган. Ўша пайт онаси уйга қайтиб, бунинг олдини олган.\nПсихологлар йигит билан психокоррекция тадбирларини ўтказдилар ва бир қатор махсус усуллардан фойдаланиб, депрессияни енгишга ва нормал ҳаётга қайтишга ёрдам беришди. Боланинг ота-онаси билан ҳам суҳбат қурилди. Келажакда вазиятнинг такрорланишига йўл қўймаслик учун уларга керакли маслаҳат ва тавсиялар берилди.\n2020 йил — Илм-маърифат ва рақамли иқтисодиётни ривожлантириш йили\nBugun 05:00 vaqtdagi ob-havo\n2020 © Barcha huquqlar himoyalangan.\nSaytning yangilangan sanasi: 26.09.2020, 15:27


19:40 / 31.05.2019 2096 pdf Ўқиш режими + -\nТоки, сиз уларнинг устига ўрнашгайсизлар, сўнгра, уларнинг устига ўрнашиб олгач, Роббингизнинг неъматини эслаб: «Бизга буни хизматкор қилиб қўйган Зот покдир. Бунга қодир эмас эдик.\nВа албатта, биз Роббимизга қайтувчилардирмиз», – дегайсиз».\nИлм тараққиёти борлиқдаги Аллоҳдан бошқа ҳамма нарса жуфт бўлишини исбот этди. Нафақат инсон ва ҳайвонлар, балки набототлар, жамодотлар, ҳатто кўзга кўринмас электронлар ҳам (мусбат-манфий) жуфт бўлиши кашф этилди. Бу эса, ўз навбатида, доимий илоҳий мўъжиза – Қуръони Карим мўъжизаларини тасдиқлашда яна бир қадам бўлди. Ана шу кашфиётдан кейин\n«У барча жуфтларни яратган... Зотдир» жумласини «Аллоҳ дунёдаги барча нарсаларни яратган Зотдир», деб тушунишимиз осонлашди.\nҲа, Аллоҳ таоло борлиқдаги барча нарсаларни, жумладан, кофирларни ҳам яратган Зотдир.\nАллоҳ таоло борлиқдаги нарсаларни яратибгина қўймаган. Балки сизга, эй инсонлар, яна бошқа неъматларни ҳам ато қилган.\nИнсонлар бу оддий ҳақиқатни англаб етиб, Аллоҳга иймон келтиришлари керак, холос.\n«...ва сизга кемалар ҳамда чорва ҳайвонларидан минадиган нарсаларингизни қилган Зотдир».\nҚадимги замонлардан буён одамлар улов сифатида ушбу икки хил нақлиёт воситасидан фойдаланиб келадилар. Бу нарса Аллоҳ таоло томонидан берилган улкан неъмат эди. Инсофли, ўзини билган инсон ўзига миниш уловини бериб, хизмат қилдириб қўйган Зотни доимо яхшилик билан эслаб, Унга шукр этиши керак. Неъматга шукр айтиш шундай бўлади. Аллоҳ таоло меҳрибон, У Зот бандаларига мазкур неъматга нисбатан шукр одобини ҳам Ўзи ўргатиб қўймоқда.\n«Токи, сиз уларнинг устига ўрнашгайсизлар...»\nЯъни кемаларни, чорва ҳайвонларини миниб, устига ўрнашгайсиз.\n«...сўнгра, уларнинг устига ўрнашиб олгач, Роббингизнинг неъматини эслаб: «Бизга буни хизматкор қилиб қўйган Зот покдир. Бунга қодир эмас эдик. Ва албатта, биз Роббимизга қайтувчилардирмиз», – дегайсиз».\nИнсон маркабга минганда ўзида аллақандай бир кўтаринкилик, ғурур ва манманлик пайдо бўлганини сезади. Ана шунда дарҳол унга маркаб миниш имконини берган Зотни, яъни Аллоҳ таолони эсласа, Унга шукрона ўлароқ, ушбу оятдаги дуони ўқиса, ҳамма нарса ўрнига тушади.\n«Бизга буни хизматкор қилиб қўйган Зот покдир».\nЯъни «Бизга бу маркабни берган Аллоҳ покдир. Агар ўша пок Зот маркабни бизга бўйсундириб бермаганида,\n«Бунга қодир эмас эдик».\n«Ва албатта, биз Роббимизга қайтувчилардирмиз», – дегайсиз».\nҲеч қачон бошқага қайтмаймиз. Шунинг учун доимо Уни эслаймиз. Доимо Унга ибодат ва шукр қиламиз».\nИмом Муслим ривоят қилган ҳадисда қуйидагилар айтилади:\n«Расулуллоҳ соллаллоҳу алайҳи васаллам қачон сафарга чиқиб, уловга минсалар, уч марта «Аллоҳу акбар!» деб такбир айтар ва қуйидагиларни ўқир эдилар: «Бизга буни бўйсундирган Зот покдир. Биз бунга қодир эмас эдик. Ва албатта, биз Роббимизга қайтувчилардирмиз».\nЁ Аллоҳ! Биз Сендан бу сафаримизда яхшилик ва тақвони, Ўзинг рози бўладиган амалларни сўраймиз.\nЁ Аллоҳ! Ўзинг бизга бу сафаримизни осон қилгин. Унинг узоғини яқин қилгин. Ё Аллоҳ! Сенинг Ўзинг сафардаги соҳибсан. Аҳли аёлдаги халифасан.\nЁ Аллоҳ! Мен сендан сафар қийинчиликларидан, турли ёмонликлардан, молу мулк ва аҳли аёлнинг ёмонликка юз тутишидан паноҳ сўрайман.\n19:38 / 23.04.2018 2566\n19:59 / 23.04.2018 1589\n632 17:30 / 11.10.2019\nДунё ҳаёти тугаб охират ҳаёти бошланар экан, жамики инсонлар бирбирларидан дунёда қолиб кетган ҳақҳуқуқлари юзасидан бирбирлари билан ҳисоблашишади. Аллоҳ таоло давоми...\n3081 14:00 / 14.03.2019\n2898 10:30 / 16.11.2019\n270 08:00 / 06 январь


Жамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Фарзандингизни тўғри тарбия қиляпсизми?\t10:52, 17 ноябрь 2016\tЁш ота-оналарга боласини тарбия қилиш борасида маслаҳат берувчилар кўп. Телевизор ёқсангиз ҳам, газета-журнал варақласагиз ҳам, радиода ҳам бир гап, фарзандни комил қилиб ўстириш бўйича тавсияларни эшитасиз. Тўғри-да, фарзанд худди ниҳол каби, уни парваришлаб, қаддини тик тутишни ўргатмасангиз, эгри бўлиб ўсиши тайин. Хўш, азиз дугонажон, сиз бу ишни қай даражада уддалаяпсиз? Қандай она эканлигингизни қуйидаги тестни ечиб, билиб олиш имкониятига эгасиз. Қани бошлаймизми?!\n2. Турмуш ўртоғингиз билан тарбия борасидаги қарашларингиз муштаракми? А) Бола учун ҳар иккимиз ҳам масъулмиз, демак, «бир ёқадан бош чиқарамиз».\n3. Қайнота-қайнона ёки ота-онангиз сизни тез-тез болага нотўғри тарбия беришда айблашадими? А) Йўқ, чунки болаларимни тарбия қилишда уларнинг иштироки ва ўрни катта.\n12. Фарзандингизни тарбиячиси, мактабдаги ўқитувчиси, мураббийлари билан тез-тез учрашиб, суҳбатлашиб турасизми? А) Боламнинг ўқитувчилари билан алоқам яхши. Учрашиш имкони бўлмаса, қўнғироқлашиб тураман.


Қорабоғда озарбайжонлик икки журналист минада портлаб ҳалок бўлди | Qalampir.uz\nОлам\t04 Июнь 22:24 5670\nБугун, 4 июнь куни Тоғли Қорабоғнинг Арманистондан озод қилинган Келбажар туманида ичида Озарбайжон журналистлари бўлган машина минада портлаб кетди. Натижада икки нафар журналист ва бир амалдор вафот этди. Бу ҳақда “Anadolu” ахборот агентлиги хабар берди.\nПортлаш Келбажар туманининг Сусузлуғ туманида юз берган. Ҳодисада Озарбайжон давлат телевидениеси (AzTV) ходими Сираж Абишов (1989 йилда туғилган), АЗЕРТАДЖ ходими Маҳаррам Иброҳимов ва Келбажар вилояти Сусузлуғ қишлоғидаги ижроия ҳокимияти раҳбари вакили ўринбосари Aриф Aлиев қурбон бўлган. Шунингдек, Озарбайжон Бош прокуратураси ва ИИВ маълумотига кўра, 4 киши турли оғирликда жароҳатланиб, шифохонага ётқизилган. Бош прокуратура журналистларнинг ўлими бўйича жиноий иш қўзғатилганини эълон қилган.\nҚайд этиш керакки, Озарбайжон ва Арманистон ўртасида келишувга эришилганига қарамай, расмий Ереван Тоғли Қорабоғда қайси ҳудудлар миналаштирилгани ҳақида маълумот бермай келяпти.\nАрманистон уруш тугагач Ағдам, Лочин ва Келбажар туманларини Озарбайжонга топширди. Арман ҳарбийлари Ағдамни 2020 йил 20 ноябарда, Келбажаарни 25 ноябрда ва Лочинни 1 декабрда тарк этди.\n24 Октябрь 22:45 22514\n23 Октябрь 22:25 20124\n22 Октябрь 22:47 19487\n22 Октябрь 09:22 18604


Америкаликлар «енгилмас» антибиотикни ихтиро қилди - www.Voydod.net\nKnutMi, karoool, barca8616, XaMMeC\nАмерикаликлар «енгилмас» антибиотикни ихтиро қилди\nШифокорларнинг айтишича, ўтган асрда антибиотикларнинг пайдобўлиши инсон умрини 20-30 йилга узайтирган.\nБироқ вақт ўтиши билан бактерияларнинг ҳам “махфийишланмалари” борлиги маълум бўлди. Инфекция қўзғатувчилари мослашиш ва антибиотикларга чидамли бўлишниўрганиб олди. Ҳозир инсоният ушбу “қуролланиш пойгасида” микробларни ортда қолдириш учун мунтазам равишдаянги ва янги дориларни ўйлаб топишга мажбур бўлаётир.\nАмерикалик олимларнинг янгиихтироси ушбу охири кўринмайдиган марафонни тўхтатиши ҳамда Кох таёқчалари, стафилококклар ва бошқа хавфлиинфекцияларни узил-кесил мағлуб этиши мумкин. Бостондаги Шимоли-шарқий университет ходимлари бактериялармутлақо мослаша олмайдиган препаратни яратгани ҳақида эълон қилди. Дори таркибида инфекция ҳужайраларидагиоқсилни парчалайдиган ферментни фаоллаштирувчи модда бор. Ушбу фермент ҳужайраларда ҳар доим бор бўлганиучун (усиз инфекциялар яшай олмайди) янги антибиотик учун нишон ҳар қандай вариантда ҳам сақланибқолади.\nМазкур препарат ҳозирнинг ўзидаёқ инфекциянинг оғир шаклига чалинганлаборатория сичқонини бир сутка ичида даволашга ёрдам берди! Олимлар тез орада препарат одамлардасиналишини айтмоқда.


13.03.2008 Чоп этиш учун\nЎзбекистон Республикаси Ҳисоб палатасининг 2007 йилги ҳисоботи тўғрисида палата раиси Б.Мусаев маъруза қилди. Маърузада таъкидландики, ҳисобот даврида Ҳисоб палатасининг фаолияти мамлакатимизда иқтисодий ислоҳотларни чуқурлаштиришнинг асосий йўналишларини рўёбга чиқаришга доир устувор вазифалардан келиб чиққан ҳолда олиб борилди. «Бюджет тизими тўғрисида»ги Ўзбекистон Республикаси Қонунини бажара бориб, Ўзбекистон Республикаси Давлат бюджети ижросининг ташқи аудити ўтказилди, Давлат бюджети даромадларини ва бюджетдан ташқари мақсадли фондларни шакллантиришнинг тўлиқлиги текширилди.\nТузилмавий ислоҳотлар миқёсини кенгайтириш мақсадида ким ошди, биржа ва танлов савдолари орқали давлат активларининг реализация қилиниши, шунингдек хусусийлаштиришдан келадиган маблағларнинг ўз вақтида тушиши ва тўғри тақсимланиши ўрганилди. Солиқ сиёсатини янада такомиллаштириш, ресурсларни тежаш ва улардан оқилона фойдаланиш мақсадида айрим тармоқларда бюджет фондлари ва бюджетдан ташқари фондларга қарздорликнинг юзага келиш сабаблари ўрганилди. Давлат бюджети маблағларидан оқилона фойдаланилишини таъминлаш мақсадида сиёсий партиялар молиявий маблағларининг шаклланиши ва улардан мақсадли фойдаланилиши текширилди.\nҚонунчилик палатаси Ўзбекистон Республикаси Ҳисоб палатасининг 2007 йилги ҳисоботини маъқуллади ва тегишли қарор қабул қилди. «Транспорт воситалари эгаларининг фуқаролик жавобгарлигини мажбурий суғурта қилиш тўғрисида»ги Ўзбекистон Республикаси Қонуни қабул қилинганлиги муносабати билан Ўзбекистон Республикасининг айрим қонун ҳужжатларига ўзгартиш ва қўшимчалар киритиш ҳақида»ги қонун лойиҳасини Қонунчилик ва суд-ҳуқуқ масалалари қўмитасининг раиси Н.Исмоилов тақдим этди.\nСавол-жавоблар ва айрим ҳуқуқий нормаларни янада такомиллаштиришга қаратилган таклифлар муҳокама қилинганидан кейин депутатлар Қонунни қабул қилдилар. Қонун маъқуллаш учун Сенатга юборилади.\nҚонунчилик ва суд-ҳуқуқ масалалари қўмитасининг аъзоси Ф.Ражабов «Одам савдосига қарши курашиш тўғрисида»ги қонун лойиҳаси ҳақида маъруза қилди. Савол-жавоблардан кейин ҳужжат моддама-модда муҳокама қилинди, муҳокама давомида барча сиёсий партиялар фракцияларининг вакиллари мамлакатимизда фуқаролар ҳуқуқлари, эркинликлари ва қонуний манфаатларига тажовуз қилиш бундай турининг олдини олиш учун пухта ҳуқуқий база яратиш муҳимлигини таъкидладилар. Қонун лойиҳасининг айрим нормаларини такомиллаштиришга қаратилган таклифлар киритилди. Билдирилган фикрларни ҳисобга олган ҳолда Қонунчилик палатаси қонун лойиҳасини иккинчи ўқишда қабул қилди ва масъул қўмитага уни учинчи ўқишда кўриб чиқиш учун маромига етказишни топширди.\n«Ўзбекистон Республикаси Жиноят кодексининг 224-моддасига ўзгартиш киритиш ҳақида»ги қонун лойиҳасини Қонунчилик ва суд-ҳуқуқ масалалари қўмитаси раисининг ўринбосари С.Жабборов тақдим этди. Ҳужжатни такомиллаштириш юзасидан қатор таклифлар билдирилган муҳокамадан кейин Қонунчилик палатаси Қонунни қабул қилди.\nХалқаро ишлар ва парламентлараро алоқалар қўмитаси аъзоси С.Абдуллаевнинг маърузаси юзасидан депутатлар «Ишга қабул қилиш учун энг кичик ёш тўғрисидаги конвенцияни (Женева, 1973 йил 26 июнь) ратификация қилиш ҳақида»ги қонун лойиҳасини кўриб чиқдилар. Муҳокама давомида киритилган таклифларни эшитиб ҳамда муҳокама қилиб, депутатлар ҳужжатни маъқулладилар ва Қонунни қабул қилдилар.\n«Болалар меҳнатининг оғир шаклларини тақиқлаш ва йўқ қилишга доир шошилинч чоралар тўғрисидаги конвенцияни (Женева, 1999 йил\n17 июнь) ратификация қилиш ҳақида»ги қонун лойиҳасини депутатлар кўриб чиқиши учун Халқаро ишлар ва парламентлараро алоқалар қўмитасининг аъзоси Г.Аннақличева тақдим этди. Савол-жавоблар ва келиб тушган таклифларнинг батафсил муҳокамасидан кейин Қонунчилик палатаси Қонунни қабул қилди.\n«Миллий музей фонди ва музейлар тўғрисида»ги қонун лойиҳаси ҳақида Фан, таълим, маданият ва спорт масалалари қўмитасининг аъзоси О.Исаев маъруза қилди. Депутатлар ҳужжатни муҳокама қилиш чоғида келиб тушган таклифларни ҳисобга олган ҳолда қонун лойиҳасининг асосий қоидаларини маъқуллаб, уни биринчи ўқишда қабул қилдилар.\nКўришлар сони: 14822


Айни чоғда мазкур туманнинг саноат салоҳиятини юксалтириш мақсадида кўплаб истиқболли лойиҳалар ижрога йўналтирилмоқда. Хусусан, балиқчилик, чорвачилик, боғдорчиликни ривожлантириш баробарида, қишлоқ хўжалиги маҳсулотларини чуқур қайта ишлашнинг комплекс тизими яратилаяпти. Аммо аҳоли билан учрашувлар ва ташкилот ҳамда идоралардаги ўрганишлар жараёнида ана шундай кенг кўламдаги ўзгаришлар қаторида ҳал қилиниши лозим бўлган долзарб вазифалар ҳам борлиги аниқланмоқда.\nОлий Мажлис Қонунчилик палатаси депутати Беҳзод Артиковнинг айтишича, ҳудудда тиббий хизмат сифати ва самарадорлигини ошириш соҳаси муайян камчиликлардан холи эмас. Жумладан, туман тиббиёт бирлашмасида гинекология бўлими ҳамда Республика шошилинч тиббий ёрдам илмий марказининг филиали ташкил қилинмаган. Қишлоқ врачлик пунктлари, оилавий поликлиникалар телефон аппаратлари, зарур тиббиёт воситалари ва бошқа жиҳозлар билан тўлиқ таъминланмаган, уларда тор доирадаги шифокорлар етишмайди.\nПарламент аъзолари соҳадаги камчиликларни бартараф этиш чоралари бўйича ўз тавсияларини бердилар. Аҳамиятлиси, ушбу жараёнда вилоят миқёсидаги даволаш муассасалари врачлари иштирокида аҳолининг чуқурлаштирилган тиббий кўрикдан ўтиши ташкиллаштирилди. Хонадонма-хонадон юриш асносида кўпчиликнинг оғири енгил, мушкули осон бўлди.\n— Ҳовлимдан юқори кучланишли электр тармоғи ўтган эди, — дейди Баҳор қишлоғидан Шуҳрат Сарибоев. — Бир қарашда арзимасдек туюлган бу муаммо доим бизни хавотирда яшашга мажбур қиларди. Депутатлар, сенаторлар хонадонимизга келиб, турмуш шароитимиз билан қизиққанларида, кўпдан бери ҳал қилолмаётган ана шу масалани бир оғиз айтиб ўтдим. Зудлик билан тумандаги электр корхонаси ходимлари келиб, тармоқни одамлар учун хавфсиз жойга кўчиришди. Демоқчиманки, халқ вакиллари аҳолининг катта-кичик муаммоларини ўрганиб, ечимини топишга кўмаклашаётгани туфайли кўплаб оилаларнинг ҳаётида яхши ўзгаришлар бўлмоқда. Одамларнинг давлатга, эртанги кунга бўлган ишончи ортаётир.\nПарламент аъзоларидан таркиб топган ишчи гуруҳлари ўрганишларидан сўнг тумандаги Янги ҳаёт маҳалласи ва Чинобод қишлоғи аҳолисининг тоза ичимлик суви таъминотини яхшилаш бўйича билдирган талаблари ижроси тезлашадиган бўлди. 2, 5, 14, 31-мактаблар биносини капитал таъмирлаш, 5, 9, 12-мактабгача таълим муассасаларида ва яна қатор мактабларда қўшимча бинолар, спорт заллари қуриш зарурати аниқланди.\n“Баҳористон”, “Янгийўл”, “Мирзо Улуғбек”, “Ҳақиқат”, “Дўнгариқ” маҳалла фуқаролар йиғинлари ҳамда “Янгиобод” массиви аҳолисининг ўз ҳудудларида мактабгача таълим муассасаси бунёд этиш бўйича билдирган талаблари ҳам тегишли мутасаддилар эътиборига ҳавола қилинди.\nХолисона ўрганишлар давомида одамларнинг турмуш даражасини янада юксалтириш, ўсиб келаётган авлод манфаатларини таъминлаш, ҳудудни ижтимоий-иқтисодий ривожлантириш дастури доирасидаги саъй-ҳаракатларни жадаллаштириш борасида маҳаллий ҳокимлик, манфаатдор идора ва ташкилотлар олдида турган вазифалар белгиланмоқда.\nМазкур рукндаги бошқа мақолалар: « Ахборот\tИнсон манфаатлари ҳамма нарсадан устун »


Қорақалпоғистон Республикаси. ХАРИД ЖАРАЁНИДА НИМАЛАРГА ЭЪТИБОР ҚАРАТИЛАДИ? - Истеъмолчилар ҳуқуқларини ҳимоя қилиш Агентлиги\nМамлакатимизда аҳолининг санитария-эпидемиология осойишталиги ва хавфсизлигини таъминлаш, коронавирус инфекцияси тарқалишининг олдини олиш мақсадида муайян ишлар амалга оширилмоқда. Бу борада фуқароларнинг ҳаёти ва соғлигини муҳофаза қилишга қаратилган тарғибот ишлари ҳам яхши самаралар бермоқда.\nЖумладан, Ўзбекистон Республикаси Монополияга қарши курашиш қўмитаси ҳузуридаги Истеъмолчилар ҳуқуқларини ҳимоя қилиш агентлиги томонидан “Коронавирус пандемияси даврида маҳсулотлар қандай танланади?” мавзуида видеороликлар тайёрланди. Аҳолининг истеъмолчилик билими ва саводхонлигини оширишга қаратилган мазкур видеорлик республикамиздаги оммавий ахборот воситалари ва ижтимоий тармоқлар орқали кенг ёритиб борилмоқда.\nХусусан, Агентликнинг Қорақалпоғистон Республикаси ҳудудий тузилмаси ҳам мазкур ижтимоий роликни Қорақалпоғистон телерадиоканаллари, Амударё, Тўрткўл, Элликқалъа телеканаллари ва “KAR 24.uz” ва “Kruz. uz” информацион сайтлари, “Қарақалпақ 24”, “Qrmonopoliya” ва MDO телеграм каналларида ёритилишини ташкил этди. Унда истеъмолчилар харидларни амалга оширишда санитария-гигиена талабларига риоя қилиш муҳимлиги ва маҳсулотлар сотиб олиш тартиби бўйича тегишли тавсияларга эга бўлмоқдалар.\nCategories: Тавсиялар, Янгиликлар 04.05.2020


Комилов Туркий Кенгашда Афғонистон бўйича Ўзбекистон позициясини баён қилди | Qalampir.uz\nКомилов Туркий Кенгашда Афғонистон бўйича Ўзбекистон позициясини баён қилди\nЖамият\t27 Сентябрь 15:52 6190\nЎзбекистон Афғонистоннинг тинч ва мустақил давлат сифатида шаклланишидан манфаатдор. Афғонистон замини энди минтақа давлатлари ва умуман халқаро ҳамжамият учун хавф туғдирмаслиги керак. Бу ҳақда Туркий тилли давлатлар ҳамкорлик кенгашида иштирок этаётган Ўзбекистон Ташқи ишлар вазири Абдулазиз Комилов ўз нутқида баён қилди.\nБугун, 27 сентябрь куни Туркиянинг Истанбул шаҳрида Туркий тилли давлатлар ҳамкорлик кенгашига аъзо мамлакатларнинг Ташқи ишлар вазирлари йиғилиши бўлиб ўтди. Унда кенг вакиллик асосида Афғонистон ҳукуматини тузиш зарурлиги, инсон ҳуқуқлари, жумладан, аёллар ва миллий озчилик ҳуқуқларига риоя қилиниши муҳокама қилинди.\nКомилов дунё давлатлари учун устувор вазифа Афғонистонни иқтисодий тусдаги минтақавий интеграцион жараёнларига янада фаол жалб қилиш, мамлакатда ижтимоий-иқтисодий лойиҳаларни амалга ошириш бўлиб қолиши кераклигини таъкидлади.\nШунингдек, можародан кейинги Афғонистон стратегиясини ишлаб чиқиш муҳимлиги, шунингдек, мамлакатга зарур инсонпарварлик ёрдам кўрсатилишининг давом этиши алоҳида қайд этилди.\nМаълумот ўрнида, Туркий тилли давлатлар ҳамкорлик кенгаши тузиш тўғрисидаги битим 2009 йил 3 октябрда имзоланган. Ҳозирги вақтда Озарбайжон, Қозоғистон, Қирғизистон, Ўзбекистон ва Туркия ушбу кенгашнинг аъзолари ҳисобланади. Венгрия эса кенгашда кузатувчи мақомига эга. Ташкилотнинг бош қароргоҳи Истанбулда жойлашган. Жорий йилнинг ноябрь ойида давлат раҳбарлари иштирокида Кенгашнинг навбатдаги саммити ўтказилиши ва Кенгаш мақоми ўзгартирилиши кутилмоқда.\n20 Октябрь 09:08 33708\n20 Октябрь 08:58 26382\n19 Октябрь 13:02 19964\n21 Октябрь 10:51 18870\n20 Октябрь 21:18 16935